Warhammer Online: Wrath of Heroes, prvi utisak ~ Igrorama\nWarhammer Online: Wrath of Heroes, prvi utisak\nObjavljeno 28.1.12, Autor: 2slow4me, Komentari: 9\nIako je najveću slavu stekao kao strategija, Warhammer je polako počeo da se širi i na druge žanrove, poput pucačina (na kojima nije najbolje prošao, budući da Firewarrior i Space Marine nisu najbolje prihvaćeni), a sada i na polju MMO-a (Age of Reckoning). Nova igra, nazvana Wrath Of Heroes, predstavlja pokušaj da se uđe na tržište besplatnih igara.\nSama igra predstavlja mešavinu MOBA-igara i obračuna kakve možete da vidite na World of Warcraft ratištima. Odvija se na mapama u kojima učestvuju tri tima od po šest igrača. Heroji su tipični za ovaj izmišljeni univerzum i predstavljaju mešavinu ljudi, orka, patuljaka, skavena (čovek-pacov), vilenjaka i goblina. Svaki heroj ima pet sposobnosti, koje možete slobodno menjati tokom meča, svaki put kada vas ubiju, u slučaju da vam izabrani heroj ne leži, ili želite da probate druge heroje.\nNajveća nevolja leži u činjenici da od 18 igrača na mapi, barem polovina nema pojma šta treba da radi. Tako da u suštini, mečevi se svode na jurišanje jednih na druge i treće, a pobedu odnosi onaj tim koji ima barem dvojicu sa pola mozga u timu. Recimo, meni se desilo, da na mapi gde je cilj sakupiti tri rune i držati ih u bazi, moj tim sedi i uživa u krajoliku, dok su se ostala dva tima međusobno ubijala. Osim tog moda, drugi meša klasičan deathmatch sa malom začkoljicom: ukoliko držite neku od strateških tačaka na mapi, ubistva donose više poena.\nKamera je slična onoj u WoW-u i u većini slučajeva pruža dobru preglednost, osim u masovnim tučama u kojima se ne zna ko bije, a ko plaća. Osim toga, male su šanse da će vaša pogibija biti uzrokovana lošim uglom kamere. Sama grafika je kvalitetna za F2P igru, dok su efekti magija i sposobnosti u nekim slučajevima prenaglašeni, te samo doprinose opštem haosu.\nIzbor heroja je malo problematičan. U toku prvih nekoliko partija shvatate koji su heroji dobri za igranje, a koji ne vrede ni pišljivog boba. Stoga gotovo svi igraju sa istim jedinicama, pa nema mnogo raznovrsnosti, što dovodi do zasićenja i dosade posle nekog vremena. Autori bi morali da ujednače heroje, kako bi igrači imali širi izbor kvalitetnih boraca na raspolaganju.\nRazvojni tim je najavio mnoštvo unapređenja i popravki za predstojeću betu. Videćemo koliko će se situacija popraviti tokom vremena, ali već sada deluje da će ova igra, ukoliko se tempo razvoja nastavi nesmanjenom brzinom, postati jedan od boljih MMO naslova.\nMiNed 28. 01. 2012. 09:29\nFin clanak mladog segrta :)\nWarhammer Online: Wrath of Heroes ... totalno sam zaboravio da je i bilo najavljeno, ako je uopste bilo najavljeno\nLink_Pain 28. 01. 2012. 12:13\nAj kad izbalansiraju pa da odigramo koju partiju i izgazimo novajlije u MOBA-ma :P\nDanilo S. 28. 01. 2012. 13:09\nNešto ti se zaključak ne uklapa u ostatak teksta. Igra iz ovoga što si napisao ne zvuči kao nešto što ima potencijala da postane jedan od boljih MMO naslova.:)\nOvaj lik ju je prilično napljuvao:\nNisam igrao ali obično se slažem sa njegovim stavovima (osim kada je u BioWare fanboy modu, ali to mu se sve ređe dešava:)).\nMirko 28. 01. 2012. 14:51\nДа видим јесам ли добро разумео: цела ова игра се своди на Warhammer Online pvp? ММО pvp без остатка ММОа. Па, виђао сам и глупље идеје... Ваљда је разумљиво да ЕА покушава да некако извуче још коју пару из оне WH Online катастофе.\n2slow4me 28. 01. 2012. 16:43\n-Miloš: Fala puno. I ja sam isto malo bio zaboravan oko toga i slučajno nabasao na to.\n-Link: Ja ga imam skinutog, da opalim jedan HoN pa krećem da uložim one poene što sam skupljao u ovaj novi Mastery sistem :)\n-Danilo: Znaš kako, svako ima pravo na svoje mišljenje. Meni se recimo sviđa, jer, budimo iskreni, kad si zadnji put jurišao sa ogromnim orkom na random likove? :D\n-Limun: Troll? Btw, ako se ta "katastrofa" odnosi na Age of Reckoning, već vidim da igru nisi ni probao.\nMirko 28. 01. 2012. 16:58\nПази шта пишеш мали. WHO јесте катастрофа, био је потпуни неуспех и то нико ко је упознат са игром не може да порекне. Игра је скоро мртва. Видим ја ко овде није ни пробао WHO, да се закључити из текста. Ајд здраво.\nVulee 28. 01. 2012. 18:07\n"Nisam igrao ali obično se slažem sa njegovim stavovima (osim kada je u BioWare fanboy modu, ali to mu se sve ređe dešava:))."\nOh noes, neko ne deli moje mišljenje, they must be fanboys. Burn the heathen! :p\n2slow4me 28. 01. 2012. 18:23\nVulee: Nemoj da ulaziš u raspravu, spasi sebe. RUN, YOU FOOL!(Gandalf style :D )\nDanilo S. 28. 01. 2012. 19:06\nSvako ko još uvek pokušava da brani BioWare mora da je fanboy. To je jedino logično objašnjenje.


KAKO JE STVOREN FRANKENŠTAJN – SLUČAJ NEBOJŠE MEDOJEVIĆA\nOvih dana se u parlamentu Republike Crne Gore odvija poslednja rasprava o novom Ustavu te zemlje. Njen ishod se unapred zna pošto je režim Mila Đukanovića prethodno uspeo da namakne potrebnih 2/3 glasova u skupštini i na taj način se izvukao iz ozbiljne političke krize u koju je mogao da upadne. Spašavanje Đukanovića i ponižavanje srpskog naroda koji se ovim ustavom svodi na nacionalnu manjinu obavljeno je zahvaljujući Pokretu za promjene Nebojše Medojevića. Ništa čudno, rekao bi čovek kad zna njegove dukljanske političke stavove. Problem je međutim što je on dobio isključivo srpske glasove i to zbog ogromne podrške koju je uživao od političkih i medijskih struktura iz Beograda. Dakle ovaj Frankeštajn dukljanstva koji dobija srpske glasove da bi njima na kraju ukidao srpstvo, čista je tvorevina Beograda, koji se danas nakon napravljenog problema po ko zna koji put pravi lud. Pogledajmo kratku istoriju ovog fenomena.\nNebojša Medojević je onaj lepuškasti elokventni momak koga su beogradski mediji, iako je čovek inžinjer elektrotehnike, uzdigli na pijedestal ekonomskog stručnjaka, eksperta i analitičara. Tokom devedesetih Medojević je svoju političku karijeru gradio kroz Socijaldemokratsku partiju na čijem je čelu Ranko Krivokapić; partiju koja je od svih u Crnoj Gori najviše antisrpska. Iako nominalno opozicionar, istovremeno je obavljao konsultantske poslove za niz firmi, a sredinom decenije bio je angažovan u crnogorskoj Agenciji za privatizaciju. Kasnih devedesetih svoje konsultantske poslove i politički angažman počeo je da širi i na Srbiju. Često se javljao u beogradskim opozicionim medijima komentarišući političke odnose Srbije i Crne Gore, ekonomske prilike u obe republike, ali i politiku u Srbiji. Svojevremeno je bio i u eskpertskoj grupi G17.\nNjegov politički uspon počinje posle 2000. sa dolaskom nove demokratske garniture u Beogradu. Medojević je postao regularni gost političkih talk show-a , obavezni komentator političkih odnosa između Srbije i Crne Gore, osoba čiji je imidž pažljivo građen i promovisan. Dešavali su se i ispadi poput onog njegovog javljanja u listu Identitet, koji je označavan i kao oficijelni list Zemunskog klana. Posle formiranja Državne zajednice Medojević osniva svoju ekspertsku grupu, odnosno NVO Grupa za promjene. U to doba zaista se nije znalo kakav je stav Zapada prema Đukanoviću i Medojević se sa svojom varijantom crnogorskog G17 nametnuo kao zanimljiv partner za eventualno rušenje DPS-ovog režima. Priča o evropskim integracijama, kritika kriminalizovanog i korupcionaškog režima trebalo je valjda da otkine od režima jedan deo glasova onog sveta koji je za samostalnost, ali i za demokratizaciju i oslobađanje od statusa privatne države nekolicine ljudi.\nU predvečerje referenduma lansirana je ideja o opozicionoj političkoj četvorki gde su uz Medojevića i Pavla Bulatvića bili i Miodrag Lekić i Andrija Jovićević. Ta ideja o širem opozicionom frontu nikad nije zaživela, ali je njome Medojević još jednom ispromovisan u političkog lidera bliskog Beogradu. Tokom referendumskog procesa Medojević je, iako eksplicitno separatista još od početka devedesetih, upadljivo ostao po strani tek ponekad objašnjavajući zašto bi možda ipak bilo bolje da se razdvojimo (za ovu nedovoljnu angažovanost su ga kasnije režim i njegovi sateliti više puta prozivali).\nOdmah nakon odvajanja Crne Gore njegova politička grupacija se aktivirala stalnim saopštenjima i upadljivom medijskom pripremom za prerastanje u političku partiju. To se i desilo u leto 2006. pred izbore zakazane u septembru. Pokret za promjene je nastupio sa ogromnom podrškom medija iz Beograda, ali i kvazižrežimske, separatističke strukture ljudi oko Vijesti i Monitora koja se sa režimom spori zbog njegove bliskosti sa Rusima i promovisanja ruskog kapitala u RCG. Osnova Medojevićeve priče je neokomunistička, neojugoslovenska ideologija koja bi navodno da prevaziđe identitetske podele i koja je ljudima poručivala kako pitanje identiteta nije važno, a da Mila treba srušiti ekonomskom tematikom, pričom o boljem životu i borbi protiv kriminala i idejom o evropskim integracijama koje su iznad svega.\nSve veću podršku Medojević je osim od Beograda dobijao i od raznih zapadnih faktora: u svim istraživanjima javnog mnenja koje zapad finansira on je naduvan do beskraja (to je praksa koja je besramno nastavljena i posle izbora pa i danas razni CEDEM-i, DAMARi i sl, PzP stalno napumpavaju kao navodno veliki izazov za režim, a Medojevića ko navodno ozbiljnog predsedničkog kandidata koga samo Đukanović može da pobedi). Na izborima, međutim, fijasko. PzP je dobio manje glasova i od urušene projugoslovenske strukture SNP-a i partnera, ali i od Srpske liste koja je bez ikakve medijske podrške i uz potpuno ignorisanje u Beogradu dobila najviše opozicionih glasova. I to što je PzP dobio, dobo je zahvaljujući ličnoj promociji svog predsednika budući da nikada nisu napravili bilo kakvu partijsku infrastrukturu. To se videlo već na zimskim prevremenim izborima u opštini Zeta gde su sa četiri odbornika spali na jednog.\nTreba pomenuti da je Medojević pristalica Miraševe CPC, da su svi poslanici PzP-a uglavnom bivši liberali i SDP-ovci, dakle klasični separatisti. No to su vrlo pažljivo potisnuli u drugi plan stalno ubeđujući građane CG kako su to nevažna pitanja. Sa takvom pričom i političkom podrškom Beograda, Medojević nije uspeo da uđe ni milimetar u DPS-ovo biračko telo ali je uspeo da prevari jedan deo srpskih glasača razočaranih ishodom referenduma i da otkine skoro trećinu opozicionog, srpskog biračkog tela. Taman ono što je Milu trebalo za usvajanje ustava u parlamentu.\nSpor oko ustava potrajao je međutim mnogo duže nego što je režim želeo. Razlog treba tražiti u tome što je ostatak opozicije vršio ogroman pritisak i na režim, ali pre svega na Medojevića da ne ulazi ni u kakve aranžmane sa Đukanovićem. Sam Medojević je sve vreme morao da kalkuliše šta da radi jer mu je jasno da ovakav čin koji ga de fakto izdaja opozicije i u opoziciji dogovorenih načela, verovatno označava njegov politički kraj. Dakle njemu u opoziciji više nema mesta i verovatno će završiti kao neka vrsta Mike Živkovića i njegove Liberalne partije, dakle kao kvaziopozicioni satelit režima. No njegove kalukacije su prekinute onog trenutka kada su ga određeni faktori sa Zapada uzeli pod svoje, spašavajući Mila kao i dalje potrebnog partnera.\nU ovom trenutku Medo je završio ogroman posao Đukanoviću. Opozicija je nastojala da, ili natera režim na popuštanje i prihvatanje ozbiljnog kompromisa oko simbola i položaja srpskog naroda u CG, i posebno u pogledu statusa SPC, ili da ga porazi time što će morati da ide na referendum i da na njemu ustavni predlog režima izgubi legitimitet. Sve te brige su okončane kada je PzP postigao dogovor sa režimom. Rešenja su katastrofalna za srpski narod: on se svodi na status manjine, ostaće separatistički simboli, ne pominje se SPC u ustavu, službeni jezik je crnogorski, a takva rešenja su zacementirana ogromnom potrebnom većinom u parlamentu koja je potrebna da se ona promene. Milo je zahvaljujući Medu dobio sve što je hteo.\nBeogradski mediji vrlo šturo prenose ova nova dešavanja u Podgorici, a ovaj politički Frankeštajn se oteo i naneo ogromnu štetu Srbima i srpskom pitanju u Crnoj Gori. Zvanična politika u Beogradu ćuti. Ponovo...


Aditivi za vaše vozilo | AutoTim\nAditivi za vaše vozilo\nAuto tim je osigurao novi set proizvoda za zdravlje motora Vašeg automobila i održavanje plinskih instalacija! Predstavljamo Vam neke od proizvoda renomiranog proizvođača Datacol, koji će pomoći da Vaš ljubimac radi optimalno, i ima najduži mogući vijek trajanja. Potražite Datacol proizvode kod Vašeg servisera.\nŠIFRA PROIZVODA: Z350255\nSpremnik od 120 ml\nČistač LPG sustava za napajanje Datacol pravi je novitet u svom segmentu iz nekoliko razloga:\n• Pomoću svoje ekskluzivne patentirne cjevčice i posebne bočice može se ubrizgati izravno u spremnik LPG bez upotrebe bilo kakvog instrumenta\n• Sastoji se od pomno odabranih tvari koje temeljito čiste cijeli LPG sustav ( spremnik, cjevovode, isparivač i brizgaljke)\n• Može se koristiti bez razlike na LPG sustavima sa tekućim ili plinskim ubrizgavanjem\nOvaj čistač posebno je formuliran kako bi se uklonila kondenzacija vlage, depoziti mulja , sumpora i amonijaka iz cijelog sustava, uključujući LPG spremnik. Održava čist i učinkovit isparivač, čisti i podmazuje elektroventile i mlaznice.\nU skladu je sa normom UNI EN 589\nŠto je to: To je čistač sa mazivom namjenjen čišćenju kompletnog LPG sustava napajanja.\nGdje: Može se koristiti na svim LPG sustavima napajanja sa ubrizgavanjem goriva u plinovitom ili tekućem stanju koji trenutno postoje.\nKada: Bočicu od 120 ml treba ubrizgati u LPG spremnik, prije punjenja, najmanje svakih 6 mjeseci bez ozira na kilometražu.\nPrimjena: Na najmanje 80% prazan spremnik spojiti univerzalni pantetirani plastični adapter ( cijevčicu) na navoj centralnog dovoda goriva koji se nalazi na vrhu cijevi za punjenje ( u slučaju potrebe porezati višak adaptera), zatim spojiti ventil bočice sa suprotnim krajem adaptera držeći bočicu okrenutu prema dolje, pritisnuti i ubrizgati kompletan sadržaj u spremnik. Ukloniti adapter i napuniti gorivo.\nČISTAČ DIESEL SUSTAVA ZA NAPAJANJE\nŠIFRA PROIZVODA: Z350250\nSpremnik od 300 ml\nČISTAČ SUSTAVA ZA NAPAJANJE NA BENZIN\nŠIFRA PROIZVODA: Z350251\nČistač sa mazivom namjenjen čišćenju svih benzinskih sustava primjenjiv na motorima sa rasplinjačem i elektronskim ubrizgavanjem uključujući visokotlačne sisteme zadnjih generacija.U spremniku goriva spriječava i uklanja vodu,nečistoću, hrđu, taloge alkohola, parafina, bakterija i želatinoznih nakupina. Vraća snagu motora, smanjuje potrošnju i emisiju plinova ( CO, HC, NOX). Čisti dijelove i čelo klipova.\nPrimjena: Može se primjeniti na svim postojećim sustavima benzinskog napajanja.Jedna doza od 300 ml stavlja se u spremnik koji sadrži najmanje 15 litara goriva do maksimalno 80 l. Primjeniti po potrebi te posebno preporučujemo na servisnim intervalima svakih 10-20.000 km ili 200-300 sati rada.\nU skladu je sa zakonskom normom UNI EN 228.


Nudisticka plaza slike Archives - Pogledajte!\nTag Archives: Nudisticka plaza slike\n“Moje nenudističko nenaviknuto oko odbija komande i po pravilu spušta pogled i meri ko sa čime raspolaže”, napisao je Srbin koji je na odmoru u Grčkoj zalutao na nudističku plažu.\nOn je svoje iskustvo duhovito opisao na Fejsbuku, pomalo razočaran što “golaći”, kako ih on zove, nisu ni približno onakvi kakvim ih je zamišljao: isključivo zgodne devojke poput Plejbojevih zečica.\n– Jeste li nudista ili onaj drugi što voli samo da pogleda? – upitao je Andrija R, pre nego što je započeo svoju ispovest na fejsbuku.\n– Još iz tinejdžerskih i momačkih dana, nudizam je za mene predstavljao tajanstvenu i uzbudljivu kategoriju. Da li zbog udaljenosti samih plaža, skrivenog prilaza ili moje bujne mašte, meni se u glavi stvarale svakakve slike. Zamišljao sam da su nudističke plaže pune mladih golih devojaka, lepih kao iz vile Hju Hefnera, ograđene bodljikavom žicom i brkatim čuvarom na ulazu koji laže “skidaj gaće ili pucam” – objašnjava Andrija kakva su mu bila predubeđenja, priznavši da su za njih odgovorni loši američki filmovi.\nNikada nije saznao kakav ugođaj pruža nudistička plaža, jer “niti je nudista, niti voajer”. Međutim, ovog leta ipak je postao bogatiji za to iskustvo, i to slučajno.\n“Alo, bre, gde su zečice?!”\n– Vreme sadašnje. Leto 2018. Ostrvo Naksos. Plaža Plaka, ogromna, sa uređenim i slobodnim delovima. Još uvek ošamućeni od dugog puta smeštamo se na ležaljke. Malo plivanja da osetimo vodu i pod onim vrelim suncem i vetrom koji uvek duva, padamo u dremež. Budim se: pored mene leži go muškarac, kao od majke rođen. Raskrečio noge, valjda sunča unutrašnju stranu butina, šta drugo? Pogledam oko sebe, sve golaći, i ženski i muški. Alo bre, šta je ovo, gde je žica, gde je brkati čuvar, gde su zečice? – piše on.\nIspostavilo se da je u pitanju nudistička plaža, da čak postoji i tabla koja svedoči o tome, ali da pravila nisu stroga, te su autor i njegovo društvo ušli u “harem, a da ih nijedan evnuh nije zaustavio”.\n– Društvo je mešano: mi “normalni” obučeni i oni “normalni” goli. Taj miks je veoma nezgodan. Sve vreme, mozak šalje instrukcije, “gledaj gore, digni pogled, gledaj ih u oči”… Ali moje nenudističko nenaviknuto oko odbija komande i po pravilu spušta pogled i meri ko sa čime raspolaže.\nDa su mu sve iluzije raspršene, potvrdio je i opisom samih nudista, za koje kaže da su mahom stariji ljudi, u pedesetim i šezdesetim godinama, koji su “pronašli unutrašnji mir, zen”.\n– Stopljeni s prirodom uopšte ne reaguju na svet i poglede oko njih, mada, moram da primetim, sa telima koje je zemljina teža odavno savladala, pa sve što može da visi stvarno i visi – iskustvo je njegovo.\nObjava je izazvala raspravu među zagovornicima nudizma i ljubitelja odeće, ali i jednako smešne komentare. Da je Andrija ispravno procenio nudističku demografiju, potvrđuje komentar jedne članice grupe: “Iduće godine krećem. Čekala sam da pređem pedesetu!”, dok je druga bliže objasnila nudističko iskustvo: “Osećaj je… Oslobađajući. Zaista prelep. Mislim da samopouzdanje nema veze sa tim, ali malograđansko vaspitanje svakako ima.”\nNeke je objava podsetila na film “Lepota poroka”, dok su mnogi nizali zašto nikada ne bi mogli da budu nudisti. “Ili bih ja blenula u nekoga, ili bih imala osećaj da baš svi gledaju u mene”, napisala je jedna od članica ove Fejsbuk grupe, ali je druga primetila da su kupaći kostimi, posebno ženski, sve oskudniji, te gube smisao, jer su u njima žene skoro pa gole.\nJoš jedan komentar obazreo se upravo na kupaće kostime, a njegov autor smatra da je razlog za nudizam to što ljudi koji su opušteni i teže udobnosti, prosto neće da sede u mokrim kostimima kad izađu iz vode.\nJedna žena navela je da “potiče iz nudističke porodice”, odnosno da je još kao dete sa roditeljima posećivala ovakve plaže.\n– Prestala sam da idem sa roditeljima kad sam ušla u tinejdžerske godine. Imala sam svoje društvo, a i bilo me blam, svega me bilo blam, pa i toga da su mi roditelji nudisti. Nudizam je stanje uma, nema veze sa golotinjom. Lepo je spojiti se sa prirodom – objasnila je ona.\nI pored onih koji nudizam smatraju izopačenim egzibicionizmom, bilo je komentara podrške: “Ti ljudi žele da se opuste i uživaju, a ne da budu atrakcija i da se osećaju loše zato što ljudi sa suprotim viđenjima ne mogu da ih shvate”, kao i da “nisu nudisti izložbeni eksponat i ne sluze da ih mi gledamo, sunčaju se onako kako oni žele, kao što se mi sunčamo obučeni”. Pomenuli su i da je nudizam veoma uobičajen na svim većim bazenima u Evropi.\n– Verujte, kada se prvi put okupate goli i nađete na nudističkoj plaži, postane vam bezveze da ste u kupaćem – zaključila je jedna žena.\nNudisticka plaza slike


Kakav uticaj imaju fiksne zvezde? - položaj i tumačenje - astropitanjce.rs\nU našoj galaksiji, postoje vrlo udaljene zvezde koje se polako raspadaju (nazivamo ih fiksne jer se kreću oko jedan stepen ekliptike za period od 72 godine) , šaljući nam elektromagnetne talase koji utiču na strukturu elektrosistema ljudskog mozga. Neke od njih su, kroz dugu astrološku praksu, pokazale uticaj na ljude, u slučaju da su jako naglašene aspektima sa drugim planetama ili bitnim uglovima horoskopa. Deluju u direkcijama – progresiranim horoskopima, posmatranju budućih događaja kod osobe. Ima ih mnogo, ali su se izdvojile, kao najvažnije, sledeće fiksne zvezde :\nPoložaj i tumačenje\nALGOL – nalazi se na oko 26 stepeni Bika – može da ima negativan uticaj na polje u kom se nađe, naročito ako je naglašena njegova pozicija konjukcijom sa nekom planetom ili uglom. U natalnoj astrologiji, važnost pozicije te zvezde je mnogo manja nego kada se rade mundani horoskopi ali svakako se mora obratiti pažnja kada je u lošem položaju, u konjukciji sa nekom planetom ili na početku nekog polja. Aflikovan,može dovesti osobu u situaciju beznađa, očaja, kao da joj se život promeni u sekundi…Ovde je važno sagledati gde se nalazi Venera i njena antiscija – one govore o uzroku problema…\nREGULUS – nalazi se na oko 29 stepenu Lava – vrlo povoljan uticaj može imati na sve materijalno u životu osobe, na njen uspeh u okviru polja u kom se nađe, ako je na uglu…\nVINDEMIJATRIKS – nalazi se na oko 10 stepeni Vage, simbolizuje moć koju osoba ne može da kontroliše, pogrešnu odluku, udovce ili udovice…\nSPIKA – na oko 23 stepeni Vage – ima vrlo pozitivan uticaj, zaštitnički i srećan u simbolici polja u kom se nalazi. Planeta sa kojom je u aspektu, naročito konjukciji, može osobi doneti razne povoljne okolnosti.\nANTARES – na oko 9 stepeni Strelca je njena pozicija, obično ukazuje na završetak nekog ciklusa, njen uticaj u aspektu sa Suncem može doneti i probleme sa vidom, bolesti, no, uvek nekako stvari idu kroz opasnosti, nečiju smrt ili se osoba “igra sa vatrom”…


Seka Aleksić kopirala hevi metalca? : Crveni tepih\nSeka Aleksić kopirala hevi metalca?\nKruže priče da je pesma „Idi pre jutra“ sa aktuelnog albuma Seka Aleksić u stvari plagijat hita „Rising Force“, slavnog švedskog gitariste Ingvija Malmstina.\nDok organizator „Mjuzik star prodakšn“ saopštava da su ulaznice za fan pit za koncert Seke Aleksić 23. oktobra u „Beogradskoj areni“ rasprodate, našoj redakciji javljaju se ljubitelji hevi metal zvuka i tvrde da je Sekina pesma „Idi pre jutra“ (Romario – Abadić) sa njenog aktuelnog albuma, u stvari hit „Rising Force“, slavnog švedskog gitariste Ingvija Malmstina, sa njegovog debi albuma iz 1984.\n- Sličnost postoji, ali samo u prilično neuspelom pokušaju aranžera i producenta da dobiju metal produkciju, u smislu „kako mali Đokica zamišlja“, pogotovo kada se radi o instrumentalnim delovima ove dve kompozicije – ističe Marković. – U zvuku ima značajnih razlika u aranžerskom, izvođačkom i produkcionom delu, koji je kod „Rising Force“ na značajno višem nivou nego u pesmi „Idi pre jutra“. Ne može se reći da je reč o plagijatu, jer se želja za takvim aranžmanom, produkcijom i virtuoznošću instrumentalista na pesmi Ingvija Malmstina u numeri koju izvodi Seka Aleksić ni delimično nije ostvarila. Ni stil ili način izvođenja ne može biti plagijat, tim pre što pesma i nije izašla iz okvira „lep pokušaj“ ili „amateri u svom gradu“.


Kako zaštititi kožu od zagađenog vazduha - GRAZIA Srbija\nPoslednjih dana, svako jutro započinjemo proverom aplikacije sa pokazateljima nivoa zagađenosti vazduha. Iskreno, zagađenost se možete predvideti prema dva pokazatelja: pogledu s prozora 10. sprata i stanju kože.\nŽivot sa osetljivom kožom pun je iznenađenja: previše suv vazduh izaziva peckanje, previše prljav - osip, a kada se nađete na zagušljivom mestu - trenutni gubitak vlage. Lista se nastavlja i nastavlja. Stoga je jesenji smog prava tragedija za žene sa osetljivom kožom lica. Sve počinje osipom na bradi. Svako jutro je novo otkriće. Što je lošiji kvalitet vazduha, to je veća reakcija na licu.\nNeprestano rumenilo na obrazima je još jedan znak uticaja smoga na lice. Ovo nije znak zdravlja i lepote, već predznak moguće rozaceje. Da bi zaštitili svoju kožu od oksidativnog stresa i gorućih mikročestica, razvijte svoja pravila za negu i higijenu.\nObavezno čišćenje kože u dva koraka: nežni gel i piling. U nezi pokušajte da maksimizirate upotrebu sredstava protiv zagađenja (Biotherm tonik, La Colline serum, Pro-Collagen Okigenating Night Cream, Elemis) i proizvode za obnavljanje prirodne barijere kože. Ona pomažu da se izbegne crvenilo obraza i poveća osetljivost kože. Uklonite sve serume na bazi ulja. Budite oprezni sa kiselinama. Odmah po povratku sa ulice očistite lice i skinite svu odeću, obrišite telefon antibakterijskim ubrusom. Trudite se da ne otvarate prozore u stanu i često menjajte posteljinu.\nTokom cele godine koristite proizvode kako biste stvorili „sigurnosni jastuk“ za naredni dimni period u gradu.


Datum: 28. may 2020.\nC# meetup u Novom Pazaru\nU cilju popularizacije IT sektora i iznalaženja optimalnih rešenja u oblasti programiranja, ICT Developoment Center iz Novog Pazara u saradnji sa Centrom NIT organizovao je stručni sastanak na kom je predstavljen programski jezik C#.\nSastanak je privukao pažnju velikog broja mladih, koji se bave, ili bi želeli da se bave programiranjem.\nICT Development Center u saradnji sa Centrom NIT organizuje prvi C# meetup u Novom Pazaru.\nDatum: 01. februar 2020.\nICT Development Center u saradnji sa Centrom NIT organizuje prvi C# meetup u Novom Pazaru. Meetup će se održati u Kulturnom centru Novi Pazar, sa početkom u 18h u utorak 04.02.2020.\nNa meetupu će biti reči o samom jeziku, njegovoj upotrebi u izradi informacionih sistema, aplikacija za desktop i mobilne uređaje kao i izradu video igara. ...\nO programskom jeziku\nC# je nastao kao unapređena verzija programskih jezika Java, C, i C++. Najveća prednost programiranja u C# u odnosu na jezike iz kojih je proistekao je znatno lakša upotreba. Sve što vam je potrebno da biste napisali jedan program u C# je običan tekstualni editor poput Notepada, kao i instaliran program .NET Framework na vašem računaru. Ovaj program predstavlja veliku biblioteku alata koju možete koristiti uz pomoć preko 20 različitih programskih jezika.\nS obzirom da je .NET Framework prilagođen za brojne operativne sisteme, pisanje kodova u C# omogućiće vam da kreirate softvere za Windows, Linux, iOS, OSX, Android i BSD okruženje.\nTakođe, važno je napomenuti i da C# spada među case sensitive jezike, koji prave razliku između malih i velikih slova. Osim toga, ovaj programski jezik pripada i grupi takozvanih strongly typed, odnosno strogo tipiziranih jezika, koji zahtevaju eksplicitno identifikovane tipove u kodu.\nMeetup je namenjen svima onima koji žele da saznaju nešto više o programskom jeziku C#, njegovoj upotrebi, prednostima i ograničenjima. Onima koji nisu sigurni kuda da krenu kada ulaze u svet programiranja ali i svima onima koji žele da postave pitanja o C# profesionalcima iz te oblasti.\nFreelance meet-up u Cacku\nPrvo okupljanje Freelance zajednice u Cacku\nProjekat „Podrška Evropske unije razvoju poslovnih inkubatora„ realizuje se sa ciljem da u naredne dve godine da doprinos razvoju kapaciteta poslovnih inkubatora kako bi mladima, početnicima u biznisu olakšali put ka unapređenju kvaliteta njihovih usluga. facebook.com/pg/EUBIDproject naslovi.net


Saudijska Arabija potvrdila smrt novinara Khashoggija: Umro je u tuči u konzulatu - Sandzaklive | © 2010\nSaudijska Arabija potvrdila smrt novinara Khashoggija: Umro je u tuči u konzulatu\n"Došlo je do svađe između njega (Khashoggija) i drugih s kojima se susreo u saudijskom konzulatu u Istanbulu, što je dovelo do fizičkog obračuna u kojem je on preminuo", objavila je SPA.\n"Istrage su još u toku i 18 saudijskih državljana je uhapšeno", navodi se u saopćenju saudijskog državnog tužitelja i dodaje se kako su kraljevski sudski savjetnik Saud al-Qahtani i zamjenik šefa obavještajaca Ahmet Asiri otpušteni sa pozicija.\nKhashoggi, kritičar saudijskog prijestolonasljednika Mohammeda bin Salmana, nestao je 2. oktobra nakon što je ušao u konzulat u Istanbulu kako bi dobio dokumente potrebne za vjenčanje. Od tada mu se gubi svaki trag.\nU protekle dvije sedmice, turski obavještaci su objavljivali brojne podatke medijima, navodeći kako imaju audiosnimak koji dokazuje da je Khashoggi ubijen u zgradi konzulata. U srijedu je turski lider Yeni Safak, blizak Vladi u Ankari, objavio detalje navodnog snimka ubistva novinara i napisao kako je 15-člani tim odmah uhvatio Khashoggija po ulasku, odsjekli mu prste i kasnije i glavu.\nAgencija dodaje kako naredba uključuje promjeru regulacija, odlučuje ovlasti agencije i provjeru njenih metoda i procedura. Dodaje se kako je kralj naredio formiranje ministarskog komiteta, na čelu sa prijestolonasljednikom, da nadgleda navedeni proces.\n"Mi ćemo svakako razmotriti široki spektar mogućih odgovora, ali mislim da je važno doći činjenica", kazao je on za Glas Amerike.\n+3 # TITO 21-10-2018 08:54\nBagru iz Arabije isterati dati državu u ruke školovanim ljudima a ne ovim sto sede sa po 20 zena a politiku im vode primitivci tipa stanijnih portparola i td.... Turska je ozbiljna zemlja sto Arabija nikad nece biti za 100 hiljada godina ako ovo smece ne izbace sa vlasti\n-6 # bradonja 21-10-2018 12:34\nkakva crna turska i glupi ataturk.saudi atabija je zakon\n+3 # loki 22-10-2018 01:24\nVehbosi stoje iza ove drame u saradnji sa svojim sefovima iz Amerike i Engleske sve planirano .


O TELENORU O NAMA DRUŠTVENA ODGOVORNOST TELENOR FONDACIJA VESTI TELENOR PODRŽAO UN70 - KARAVAN ZA ODRŽIVI RAZVOJ\nOktobar 2015. – Drvo mira i preko 900 učeničkih radova obeležili su početak UN70 karavana koji je započeo svoju avanturu povodom obeležavanja 70. godišnjice Ujedinjenih nacija. Nagrade za tradicionalni literarni i likovni konkurs dobitnicima su zajedno sa Udruženjem za Ujedinjene nacije Srbije dodelili predstavnici kompanije Telenor.\n„Važno je da svako od nas kroz svoje velike ideje, ali i male stvari koje svakodnevno radimo pomogne da svet bude onakav kakav želimo, jer ono što radimo u sadašnjosti obezbediće nam bolje sutra. Celo poslovanje Telenora upravo je tome i posvećeno, da kroz digitalne tehnologije obezbedimo napredak društva. Nameravamo da do 2017. godine putem interneta povežemo više od 200 miliona ljudi na svetu i na taj način doprinesemo boljoj budućnosti za sve“, kaže Marija Vujanić, direktorka Korporativnih komunikacija i spoljnih poslaova Telenora.\nNa svom putu, Karavan Tima Ujedinjenih nacija u Srbiji će promovisati novu Agendu za održivi razvoj do 2030. i 17 Ciljeva održivog razvoja koje su nedavno usvojile 193 zemlje članice, uključujući i Srbiju.\n„Nadam se da će vam zajedničko sađenje drveta mira služiti kao inspiracija da što više naučite o važnosti života, i da ćete vas podsetiti da stalno budete dobre komšije jedni drugima“, izjavila je Irena Vojačkova Solorano, stalna koordinatorka UN u Srbiji prilikom posete školi Ujedinjene nacije u Beogadu, što je zapravo i prva stanica ove turneje.\nU naredna dva meseca, Karavan UN70 u kom će učestvovati zvaničnici Tima UN u Srbiji, nakon Beograda, obići će još četiri grada širom Srbije, a obuhvatiće debate, promovisanje Ciljeva održivog razvoja, Dialogue Caffe, izložbe i slično.


Dnevni horoskop za 14.septembar 2019\nDnevni horoskop za 14.septembar.\nOvan – horoskop za 14.septembar\nMožete da ostvarite izuzetnu saradnju sa nekim inostranim partnerima, i vi ste spremni da se dodatno zalažete za svoje dobre rezultate, i da se edukujete i tako povećate priliku za napredak.\nVeoma ste emotivno neispunjeni i u svakoj vezi se ponašate inferiorno i nesigurno, i osobe sa kojima ste u romantičnoj vezi to prečesto iskoriste, ali i onda vas ostave da patite i da zapadate u stanje očajanja i depresije.\nUzimajte više vitamina i potrudite se da nekako popravite svoje i mentalno i fizičko zdravlje, jer se u poslednje vreme ne osećate najbolje, i tegobe neće da prođu ako se pretvarate da ih nema.\nBik – horoskop za 14.septembar\nObratite pažnju kada ulazite u neke poslovne poduhvate jer vam intuicija jasno gopvori da tu nešto možda i nije po zakonu, a nikada do sada niste pogrešili kada ste sebe poslušali.\nVi zaista zasklužujete osobu koja će da vas voli i bezrezervno podržava, i shvatili ste da je vaš sadašnji partner i sebičan i egocentričan i da je uvek bio važan samo sebi i da će takav biti i na dalje, i vama takva veza i budućnost sa osobom koja je toliko samoživa ne treba.\nMuče vas stalne prehlade i neke akutne infekcije mokraćnih puteva ili bešike, i morate da posetite lekara, jer bez antibiotika ne možete da se adekvatno izlečite.\nBlizanci – horoskop za 14.septembar\nNemojte preterano da verujete nekim kolegama koje se pretvaraju da žele da vam pomognu i da vas upute u posao jer ste novajlija, jer su vrlo ljubomorni i zavidni što ste od starta dobili bolju poziciju, i žele da vas po svaku cenu sabotiraju.\nNeko ko vam se dugo dopada, na vas gleda samo kao na prijatelja i nema za vas ista romantična osećanja, pa nema svrhe da gubite vreme i tu osobu pokušavate da osvojite po svaku cenu, jer vi ćete samo biti povređeni.\nMuči vas infekcija respiratornih puteva, i ne smete da ignorišete kašalj i bolove u grlu, posebno ako su praćeni temperaturom i groznicom.\nRak – horoskop za 14.septembar\nJedna od vaših velikih prednosti jeste to što i u nekim veoma nezgodnim situacijama umete da sačuvate pribranost, kao i da svaki problem u poslu rešite brzo i da se dočekate na svoje noge.\nNesrećni ste i osećate se vrlo usamljeno iako ste dugo u vezi, pre svega jer patner misli samo na sebe i vi mu dođete kao jedna od mnogih obaveza i/ili kao neki problem koji treba da reši onda kada se posvađate.\nMučite se sa bolovima u mišićima i zglobovima, ali ne tražite pomoć lekara jer smatrate da će sve to proći pošto ste se preterano fizički opteretili i pretpostavljate da je u pitanju hronični umor i prolazna upala.\nLav – horoskop za 14.septembar\nNe opterećujte se time što vas neki kolega uporno ignoriše i ne želi da sa vama sarađuje, i baš i jasno bojkotuje vaše ideje i savete, jer ste vi sposobni da sve rešite i da opravdate svoju poziciju kod nadređenih i njihovo ukazano poverenje.\nOsećate se vrlo uznemireno jer sumnjate da vas partner vara, ali nemate načina da to dokažete i da se sa njim suočite, te vas izjeda sumnja i niste ni najmanje mirni i ne možete da izdržite ni dan a da se ne posvađate, i realno ne treba sebe da mučite i najbolje je da raskinete vezu koja vam ne prija.\nMuče vas neke hronične tegobe koje uporno ignorišete, pa za početak prekontrolišite krvnu sliku i hormonski status, kako biste bili makar mirniji kada utvrdite šta je po sredi.\nDevica – horoskop za 14.septembar\nNe umete da selektujete važne informacije od onoga što jesu potpuno nebitni detalji za vaš posao, i upravo vas to znatno usporava i narušava kvalitet odrađenih zadataka, jer sve detalje na vreme finiširate ali konačan rezultat izostane, jer je nekompletan krajnji cilj pošto vam uvek baš zafali vremena.\nNe želite da prihvatite nečije udvaranje jer ste svesni da ta osoba ima želju da sa vama ostvari neku tajnu vezu ili prolaznu avanturu iako je zauzeta, pa ćete vrlo drsko i grubo da joj stavite do znanja da sa vama ne može tako da se ponaša.\nMuči vas probava i stalno se osećate naduto i imate mučninu i gorušicu, pa uradite neke bazične dijagnostičke testove da vidite šta je u pitanju, a i da li je po sredi neka infekcija, stres ili hronični problemi koji su nastali još ranije i sada se tek ispoljili kada vam je oslabio imunitet.\nVaga – horoskop za 14.septembar\nSmatrate da vas neko namerno savetuje pogrešno, ali se niste nadali da je u pitanju osoba kojoj ste vi nebrojeno puta pomogli, i koja vam umesto zahvalnosti uporno podmeće nogu.\nNiste vi osoba koja je spremna za vezu na daljinu, i to jeste i najveći problem sa vašim sadašnjim partnerom, jer je on dobio unapređenje ali mora da se preseli u inostranstvo, a vi za brak niste još uvek spremni, i sva je verovatnoća da ćete da raskinete, iako se zaista volite kao prvog dana.\nŠteta je da se zapustite i da ne vodite računa o sebi i svom zdravlju, pa je važno da očuvate svoju vitalnost i energiju, i to pre svega dobrom i zdravom ishranom i redovnim treninzima i navikama u uzimanju vitamina i minerala.\nŠkorpija – horoskop za 14.septembar\nPotrebno je da uložite i više rada i truda kako biste ostvarili željene rezultate, i vaš do neke mere polovičan pristup svakako neće dovesti do finansijskog uspeha i nekih pohvala kojima ste se baš i nadali.\nNe treba da preterujete u nekim svojim izlivima emocija, jer je partner veoma povučena i mirna osoba i ne voli da u javnosti pokazuje emocije, pa se malo prilagodite i u svoja četri zida se pak i ponašajte neozbiljno i šašavo, kao što ste i navikli.\nMuči vas poremećaj imuniteta, ali je takođe vrlo verovatno da ste anemični jer ste sve češće bledi i umorni, i ne razumete razlog takvih tegoba, pa je poželjno da proverite krvnu sliku.\nStrelac – horoskop za 14.septembar\nNišta vam ne znači što imate dobru platu i posao koji radite, kada niste srećni niti ispunjeni i ne možete da se fokusirate na ono što ne volite, te i što vam predstavlja napor i muku umesto motiv i izazov, ali svi oni oko vas koji nemaju sreće da nađu bilo kakav izvor prihoda, ne razumeju vaše ponašanje i stalne žalbe, i smatraju da ste razmaženi i nezahvalni.\nImponuje vam nečija pažnja i udvaranje, ali ste vi već dugo u srećnoj vezi ili braku i ne želite da dođete u iskušenje da prevarite osobu koju volite, i zato ćete da odbijete nečiju pažnju i da se na jedan diskretan način od te osobe i distancirate.\nProverite sluh jer ste sve više sigurni da imate neki ozbiljan problem, i da uopšte nakon neke ranije hronične upale uva, niste uspeli da se sasvim oporavite i da povratite punu funkciju čulnog aparata, a koja je bila zaista dosta oštećena.\nJarac – horoskop za 14.septembar\nNe treba da se ponašate brzopleto i neodgovorno, jer su sve okolnosti na vašoj strani i boilje je da svu svoju energiju usmerite ka ostvarenju ciljeva i da je ne trošite na neka uzaludna opravdavanja osobama koje nemaju druga posla, osim da se bave tuđim životom.\nImate potrebu da pokažete partneru koliko vam je do njega stalo i koliko vam njegova ljubav i podrška znači, pa ćete da se potrudite da mu priredite neko lepo i romantično iznenađenje.\nImate česte glavobiolje i osećate da vam se srce prečesto uzlupa i preskače u ritmu, pa se obratite kardiologu i proverite krvni pritisak i odradite EKG analize.\nVodolija – horoskop za 14.septembar\nPotreban vam je odmor jer ste zaista na izmaku snage, ali nikako da već jednom završite neke obaveze i počeli ste da otaljavate zadatke samo kako biste što pre prenebregli obaveze i mogli da odete na odmor, i to je mogući uzrok pogrešaka koje ćeet da napravite i tako izazovete kritike i nezadovoljstvo nadređenih.\nNe umete da balansirate između svojih želja i potreba i onoga što partneru odgovara, pa ste vi i najzad i vrlo sebični i kao da ste vi najvažniji u vezi, umesto da već jednom naučite da pravite kompromise i da se prilagodite zajedničkomm životu.\nPokušajte da se naspavate i da se odmorite, jer ste stalno iscrpljeni i dekoncentrisani i to vam stvara nervozu i napetost, i skloni ste čestim i vrlo izraženim promenama raspoloženja.\nRibe – horoskop za 14.septembar\nNajzad ste sve uspeli da odradite i da neke zaostale obaveze iz proteklog perioda i uspešno ipak finiširate, ali su vam primanja opet nikakva i nervozni ste jer vam je novac potreban, a nadređeni se prave naivni i ne daju vam čak ni neki minimalni ali zasluženi bonus, makar kao podsticaj.\nUživate u vezi sa partnerom, i on stalno nađe neki način da vas iznenadi i da vam ulepša svaki dan i zajednički trenutak, jer vas zaista odlično poznaje.\nZdravlje vam je dobro i najzad možete da se opustite i da prestanete da brinete.


Uhapšen vojnik u Crnoj Gori: Sumnjaju da je deo kriminalne grupe, krao eksploziv iz Vojske? - Telegraf.rs\n17/09/21 | 13:39\nUhapšen vojnik u Crnoj Gori: Sumnjaju da je deo kriminalne grupe, krao eksploziv iz Vojske?\nSpecijalni tužioci sumnjaju i da je A. S. odavao informacije o borbenom stanju Vojske Crne Gore, ali i objašnjavao kako se prilikom povrataka iz misija može preneti oružje jakog ubojnog dejstva\nPripadnik Vojske Crne Gore A. S. uhapšen je i nalazi se u pritvoru zbog sumnje da je postao deo grupe Stefana Đukića i Emila Tuzovića, kazao je glavni specijalni tužilac Milivoje Katnić.\nSpecijalni tužilac Miroslav Turković kazao je na zajedničkoj pres konferenciji Specijalnog državnog tužilaštva (SDT) i Uprave policije da SDT sprovodi istragu protiv više lica zbog stvaranja kriminalne organizacije, a protiv dva organizatora i za teška ubistva, davanje mita...\nTurković je rekao da su tokom istrage pokrenute protiv grupe Đukića i Emila došli do dokaza da su članovi te kriminalne grupe postali i vojnik A. S. i još jedna osoba B. P.\nTurković je rekao da je taj pripadnik Vojske opservirao kretanje GST Milivoja Katnića i organizatorima te krimi grupe prosleđivao informacije organizatorima, prenose Vijesti.\nSpecijalni tužioci sumnjaju i da je taj član kriminalne grupe odavao informacije o borbenom stanju Vojske Crne Gore, ali i objašnjavao kako se prilikom povrataka iz misija može preneti oružje jakog ubojnog dejstva.\nSumnjiče ga i da je ostalim članovima krimi grupe davao oružje, da je nabavljao drogu za kriminalne grupe...\nPostupajući po nalozima organizatora kriminalne organizacije B. P. je nabavljao i predavao drugim članovima tog klana oružje, pronalazio stanove u kojima su oružje čuvali, rekao je Turković.\nA. S. je, sumnjaju tužioci, iz Vojske krao eksploziv i predavao ga članovima kriminalne grupe.\nTužilac je istakao da se u toj istrazi oslanjaju na materijalne dokaze, da analiziraju komunikaciju, da su pretresli brojne lokacije koje su koristili članovi te kriminalne grupe.\nU jednom "štek stanu" koje su članovi te kriminalne grupe iznajmili od građanina A. A. policija je pronašla više oružja, eksploziva, dva kalašnjikova, minu rasprskavajućeg usmerenog dejstva (MRUD) napunjen sa 900 grama petrita, motocikl, eksploziv amoneks...\nTurković je objasnio da je pretresom stana A. S. pronađeno više naoružanja, silikonska maska, municija, kokain...\nTa grupa planirala je ubistvo specijalnog tužioca Milivoja Katnića, specijalnog tužioca Saše Čađenovića, policijskih funkcionera, i napad na sutkinju Biljanu Uskoković.\n- Jedan deo okrivljenih koji su obuhvaćeni ovim postupkom su u bekstvu, preduzimaju se radnje na njihovom lociranju - rekao je on.\n"Važno da kokain nije došao do građana"\nKatnić je, odgovarajući na pitanja o akciji "187" u kojoj je zaplenjeno 1.400 kilograma droge, rekao je da Specijalno tužilaštvo nije bilo obavešteno o toj akciji. Pohvalio je sve koji su učestvovali u toj akciji, ali istakao da "veruje da se moglo bolje".\n- Svakom svršenom poslu mane nema, pa ni ovome. Važno je da ona nije došla do građana - kazao je Katnić.\nOdgovarajući na pitanja da li su locirali odbegle šefove škaljarskog i kavačkog klana Jovana Vukotića, Radoja Zvicera, Milana Vujotića i ostale, Katnić je kazao da će se oni sami javiti.\n17. septembar 2021 | 14:10\nnato vojska sad ce pod americki sud


“Sticajem okolnosti prekoračen je predviđeni rok izgradnje, ali vjerujemo da će lokalno stanovništvo u konačnom biti zadovoljno novoizgrađenom, modernom saobraćajnicom koju ćemo im uskoro predati na upotrebu”, saopštio je potpredsjednik Opštine Plav Nihad Canović. Ukupna vrijednost prve faze radova iznosi oko 880 hiljada eura,...\nObnovljena spomen česma Gajici Đuroviću pod Trebjesom\nČlanovi NKT-a u posjeti Bijelom Polju: Zdravstveni sistem spreman...\nNa sastanku, kojim je predsjedavao dr Jevto Eraković, direktori zdravstvenih ustanova u Bijelom Polju i predstavnici Opštinskog tima za zaštitu i spašavanje upoznali su članove NKT-a sa aktivnostima preduzetim u ovoj opštini u cilju suzbijanja širenja virusa COVID-19. Dr Eraković je izrazio zadovoljstvo načinom...\nNastavlja se manifestacija Podgoričko kulturno ljeto\nU subotu, 11. jula na Muzičkoj kapeli na Kruševcu u 20:00 časova, realizovaće se predstava za djecu Vrijeme je za magiju, autorski projekat glumca Gradskog pozorišta, Davora Dragojevića. U srijedu, 15. jula u 21:00 čas, na stepeništu zgrade Parlamenta Glavnog grada, učenici srednje Muzičke...\nIspred budvanske Opštine i jutros tenzije i nedozovljen ulazak...\nDanas je 19-ti dan kako pojedini zaposleni Opštine Budva kao i odbornici ne mogu ući na svoja radna mjesta. https://www.youtube.com/watch?v=tgUrD_pRFqw&feature=emb_title Odbornici Demokrata i Demokratskog fronta nisu dobili odgovore na postavljena pitanja u vezi sa tim zašto oni ne mogu...\nNa sastanku, kojim je predsjedavao dr Jevto Eraković, direktori zdravstvenih ustanova u Bijelom Polju i predstavnici Opštinskog tima za zaštitu i spašavanje upoznali su članove NKT-a sa aktivnostima preduzetim u ovoj opštini u cilju suzbijanja širenja virusa...\nU subotu, 11. jula na Muzičkoj kapeli na Kruševcu u 20:00 časova, realizovaće se predstava za djecu Vrijeme je za magiju, autorski projekat glumca Gradskog pozorišta, Davora Dragojevića. U srijedu, 15. jula u 21:00...\nDanas je 19-ti dan kako pojedini zaposleni Opštine Budva kao i odbornici ne mogu ući na svoja radna mjesta. https://www.youtube.com/watch?v=tgUrD_pRFqw&feature=emb_title Odbornici Demokrata i Demokratskog fronta nisu dobili odgovore na...\n123...337Stranica 1 of 337


ZARAZA IZ PODRUMA: Fekalije plave zgrade u naselju Umka - Smedia\nZARAZA IZ PODRUMA: Fekalije plave zgrade u naselju Umka\n16.03.2017 | 20:30\nFoto: Stevan JEVTIĆ\nNIKO nije nadležan za ispumpavanje fekalija koje plave zgrade u Zelengorskoj 1-6 na Umci! Opština Čukarica tvrdi da je "Gradsko stambeno" bilo zaduženo za ovaj posao, ali je zbog dugovanja prekinulo da održava pumpu, pa bi stanari morali sada sami to da rade. Međutim, pomenuto preduzeće negira da je ikad bilo odgovorno za funkcionisanje mašina za ispumpavanje. Dok se nadležnost utvrđuje, žitelji ove ulice strahuju od zaraze.\nKanalizacija iz stanova u Zelengorskoj sliva se u kanalizaciju koja se uliva u septičku jamu. U njoj pumpa usisava otpadne vode i dalje ih sprovodi. Problem je nastao kada se ona, kako tvrde stanovnici ovog dela Umke, pokvarila.\n- Pumpa je napravljena namenski...\nNESTALA TORBA S KOMPLETNOM LEKARSKOM DOKUMENTACIJOM BOLESNE DEVOJČICE: Zabrinuta majka moli sve da joj POMOGNU, HITNO!\nTorba sa dokumentaciom je nestala prošlog četvrtka


Danas, 02. aprila 2020. godine, održana je XXIII sjednica Savjeta Agencije, na kojoj su, između ostalog, razmatrane prispjele kandidature za imenovanje direktora/ice Agencije.\nU skladu sa svojim nadležnostima definisanim Zakonom o zaštiti podataka o ličnosti i Statutom Agencije, Savjet Agencije je raspisao Javni konkurs za imenovanje direktora/ice Agencije za zaštitu ličnih podataka i slobodan pristup informacijama, koji je objavljen u sredstvima javnog informisanja i na web sajtu Zavoda za zapošljavanje Crne Gore 09.marta 2020. godine.\nPoslije isteka petnaestodnevnog roka za podnošenje prijava, Savjet Agencije je konstatovao da su na Javni konkurs za imenovanje direktora/ice Agencije prispjele tri kandidature, i to od strane Čedomira Mitrovića, Goranke Vučinić i Ivana Medojevića. Takođe, Savjet Agencije je, uvidom u dokumentaciju, konstatovao da su sva tri kandidata blagovremeno dostavili svoje prijave, da su prijave potpune i da su priloženi potrebni dokazi, da sva tri kandidata ispunjavaju uslove navedene u Javnom konkursu.\nOdluku o imenovanju direktora/ice Agencije Savjet će donijeti na narednoj sjednici, o čemu će javnost biti blagovremeno obaviještena.\nPrateći preporuke Vlade Crne Gore, svjesni da očuvanje javnog zdravlja u Crnoj Gori prolazi kroz težak ispit koji je uzrokovala epidemija virusa COVID-19, koji je WHO proglasila pandemijom zbog lakoće načina širenja, izražavajući punu podršku i zahvalnost svim zdravstvenim radnicima, javni funkcioneri Agencije za zaštitu ličnih podataka i slobodan pristup informacijama uplatiće na račun Nacionalnog koordinacionog tijela za zarazne bolesti iznose u visini 50% jedne mjesečne zarade.\nPolazeći od svojih nadležnosti i uloge u sistemu, svjesni da očuvanje javnog zdravlja u Crnoj Gori prolazi kroz težak ispit koji je uzrokovala epidemija virusa COVID-19, a imajući u vidu povećan obim obrade ličnih podataka, mogućnost njihove zloupotrebe i kršenja zakonskih odredbi, Agencija za zaštitu ličnih podataka i slobodan pristup informacijama upućuje\nsvim nadležnim organima, medijima, građanima i javnosti\nAgencija za zaštitu ličnih podataka i slobodan pristup informacijama objavila je Javni konkurs za imenovanje direktora/ice Agencije. Javni konkurs objavljen je na web sajtu Zavoda za zapošljavanje Crne Gore http://www.zzzcg.me/poslovi/7340887/ i u dnevnim listovima „Dan” i „Pobjeda”. Rok za podnošenje prijave na javni konkurs je 15 (petnaest) dana od dana objavljivanja u štampanom mediju.\nTekst javnog konkursa možete preuzeti ovdje .


Nagrade Gastro film festa :: HRT – Radio Osijek\nNagrade Gastro film festa\nFoto: Video klub Mursa\n„Hrvatski lonac(penzionerski)“, autora Željka Radivoja iz Kino kluba Zagreb pobjednik je 13. Gastro film festa u kategoriji Tematski film, dok je u Otvorenoj kategoriji najboljim filmom proglašen film „Moja kućica, moja slobodica“, skupine autora Video družine BezVizije iz Slavonskog Broda.\nDodijeljene su i posebne diplome – u kategoriji tematskih filmova ona je otišla u ruke Krunoslava Heidlera iz Foto kino kluba Drava iz Đurđevca za film „Zlevanka“. U Otvorenoj kategodiji posebnu je diplomu dobio film „Proljetna rapsodija“, autora Željka Radivoja iz Kino kluba Zagreb. Odluku o najboljima iz svake kategorije donio je stručni prosudbeni žiri u kojem su bili Duško Popović, predsjednik, Željko Černić i Ladislav Keler.\nGastro film fest 13. put organizirali su Video klub Mursa i Turistička zajednica, pod pokroviteljstvom Grada Osijeka i potporu Osječko-baranjske županije.\n„Dok se čekao početak projekcije, gosti festivala su mogli uživati u druženju i gastro programu. Majstori kotlića iz Kazališne kavane sa slanim delicijama su zagrijali, već ionako toplu večer, koja je kulminirala čobancem u pauzi, dok su svi s nestrpljenjem čekali rezultate prosudbenog žirija. Snaše iz Šokačke grane pripremile su slastice naših baka, a gospođe iz Etno centra Osječko-baranjske županije pobrinule su se da nas vrate u djetinjstvo uz miris i okus poznatih „poderanih gaća“, slanih ili slatkih, kakve tko voli...“, opisuje ozračje jedan od organizatora festivala.


Faktor | Dodik Ustavni sud nazvao "kriminalnom organizacijom": Imovina pripada entitetima, a ne državi BiH\nObjavljeno: 29.05.2020. u 16:00\n- Ustavni sud BiH je postao kriminalna organizacija koja ne poštuje Ustav ni zakone, ili poštuje samo zakone koje je nametnuo visoki predstavnik. Ovdje se očigledno radi o pljački i otimačini koja se pokušava legalizovati odlukama Ustavnog suda koji u kontinuitetu krši Ustav i radi protiv Republike Srpske - ustvrdio je Dodik.\nMilorad Dodikčlan Predsjedništva BiHimovinaUstavni sud BiH


Početkom januara useljenje u dvije etaže centralnog bloka UKC-a\n25/12/2016 | 10:35 ⇒ 10:37 | Izvor: RTRS\nMinistar zdravlja i socijalne zaštite Republike Srpske Dragan Bogdanić rekao je Srni da se početkom januara očekuje preseljenje klinika Univerzitetskog kliničkog centra Republike Srpske u rekonstruisane dvije etaže Centralnog medicinskog bloka ove zdravstvene ustanove.\nUKC RSFoto: ilustracija\nPrema njegovim riječima, u toku su završni radovi i instaliranje opreme u ove dvije etaže u koje će se preseliti Klinika za unutrašnje bolesti - nefrologija, hematologija, reumatologija, endokrinologija i gastroenterologija, kao i neurologija, otorinolaringologija, oftalmologija i Klinika za maksilofacijalnu hirurgiju.\n"Na rekonstruisanim spratovima Centralnog medicinskog bloka biće više od 200 kreveta, u dvokrevetnim i jednokrevetnim sobama. Svaka soba ima vlastiti sanitarni čvor sa tušem, te će biti opremljena i uređajem za poziv sestre i svim potrebnim instalacijama za priključenje medicinskih aparata, kao i standardnom enterijerskom opremom", rekao je Bogdanić.\nOn je napomenuo da je rekonstrukcija Centralnog medicinskog bloka dio Projekta rekonstrukcije i opremanja Centralnog medicinskog bloka i izgradnje novog Sjevernog krila Univerzitetskog kliničkog centra Republike Srpske.\nResorno ministarstvo prati sve radove i oni se, prema riječima ministra Bogdanića, odvijaju planiranom dinamikom po principu "ključ u ruke", što znači da se radi na rekonstrukciji i kompletnom opremanju.\nMinistar zdravlja i socijalne zaštite Republike Srpske dodao je da se nastavljaju intenzivni radovi na završetku cijelog projekta rekonstrukcije Centralnog medicinskog bloka ukupne površine oko 41.000 metara kvadratnih.\nU toku je izgradnja i Sjevernog krila, koje će se prostirati na 12.600 kvadratnih metara korisne površine, a u ovom novom objektu, po završetku radova, biće smještene moderne operacionione sale, Centralna jedinica za sterilizaciju, Centar za urgentnu medicinu i Patologija.\nSve jedinice biće opremljene adekvatnom medicinskom i nemedicinskom opremom. Izgradnjom ovog objekta stvoriće se uslovi da se hirurške klinike, koje već dugo rade u veoma teškim uslovima, presele na zajedničku lokaciju na Paprikovcu.\nZavršetkom sanacije, rekonstrukcije i opremanja svih klinika koje su smještene u Centralnom medicinskom bloku, kao i završetkom etaža koje do sada nisu bile u funkciji, pacijenti će dobiti savremeno opremljene sobe sa unaprijeđenim sistemom komunikacije sa medicinskom osobljem, a sam objekat će zadovoljiti sve standarde energetske efikasnosti.\nZavršetak Projekta rekonstrukcije i opremanja Centralnog medicinskog bloka i izgradnje novog Sjevernog krila Univerzitetskog kliničkog centra Republike Srpske vrijednog ukupno oko 84.000.000 evra bez PDV-a očekuje se 2018. godine, a izvođač radova je kompanija "Vamed".\nKompletan projekat rekonstrukcije i opremanja Centralnog medicinskog bloka i izgradnje novog Sjevernog krila Univerzitetskog kliničkog centra Republike Srpske finansira Vlada Republike Srpske kroz kredit Evropske investicione banke.\nUlaganjem u najveću i najznačajniju javnozdravstvenu ustanovu, Republika Srpska dobija savremenu zdravstvenu ustanovu koja će pacijentima obezbijediti najmodernije uslove dijagnostike i liječenja.


Organska proizvodnja hrane sve popularnija u Srbiji - Bolja regulativa i udruživanje proizvođača uslov za dalje širenje - Edukaplus\nOrganska proizvodnja hrane sve popularnija u Srbiji – Bolja regulativa i udruživanje proizvođača uslov za dalje širenje\nU Srbiji se organskom proizvodnjom hrane bavi oko 1.800 proizvođača, a najviše se izvozi organsko voće za preradu. Vrednost ukupnog izvoza procenjuje se na oko 10,7 mil EUR. Poslednji dostupni podaci iz 2014. godine pokazuju da je u organskom uzgoju najzastupljenija ratarska proizvodnja sa 70%, voćarska proizvodnja zauzima 28% površina, dok se povrće gaji na samo 2% ukupnih parcela.\n– Prema zvaničnim podacima Ministarstva poljoprivrede koji se dobijaju od sertifikacionih kuća, u Srbiji trenutno imamo oko 9.500 hektara gajenih površina organskih proizvoda i znatno veće površine sa kojih se sakupljaju proizvodi iz prirode, ali one ne ulaze u statistiku, jer prikupljanje mora biti kontrolisano i organizovano. To je samo 0,28% ukupne poljoprivredne proizvodnje, što je izuzetno malo za naše potencijale – kaže u razgovoru za „eKapiju“ prof. dr Snežana Oljača sa Poljoprivrednog fakulteta Univerziteta u Beogradu.\nOljača navodi da u organskoj poljoprivredi dominira biljna proizvodnja i da su dva velika proizvođača sa dva velika imanja u Vojvodini podigli nivo ratarske proizvodnje. Naša sagovornica podseća da je ranije bilo dominantno voćarstvo, a voće u najvećim količinama ide u izvoz.\n– To je struktura koju moramo da menjamo, u smislu pojačavanja stočarske proizvodnje.\nSličnog mišljenja je i Ivana Simić, generalna sekretarka Udruženja proizvođača „Serbia organica“, koja je nedavno ukazala na to da država vodi pogrešnu politiku pri određivanju subvencija u stočarstvu i da su mnogi proizvođači zato izgubili šansu da dobiju novčanu pomoć.\n– Subvencije koje nam država daje po grlu su odlične, ali samo na papiru. Uslove, praktično niko, ne može da ispuni. Pogrešno su izjednačeni organsko i konvencionalno stočarstvo, pa se od proizvođača traži, recimo, da poseduju kvalitetna priplodna grla koja, po zakonu, nisu ni poželjna u organskoj proizvodnji – objašnjava Simić.\nfoto: Alexander Raths/shutterstock.com Stevica Kračunjel, vlasnik „Organskih salaša“ iz Dupljaje, u opštini Bela Crkva, upravo zbog ovakvih propisa i pravilnika nedavno je, nakon šest godina, „izašao“ iz organskog uzgoja goveda. Sada se bavi samo gajenjem živine, uz napomenu da je i održivost ovog posla pod znakom pitanja.\n– Organski proizvođači su u velikom problemu, jer je država drastično smanjila subvencije. Takođe, teško je protumačiti važeće zakone i pravilnike koji vrlo nejasno određuju, na primer, koji su preparati i đubriva zapravo dozvoljeni za upotrebu. Mislim da je potrebno pojednostaviti procedure, jer mi paori u praksi znamo samo za dva pravila organske proizvodnje – ne koristiti hemiju i dozvoliti životinjama da žive u prirodnim uslovima – objašnjava Kračunjel za „eKapiju“ i dodaje da, ukoliko se ovako nastavi, „u Srbiji uskoro nećemo imati organska jaja“.\nProfesorka Oljača navodi da postoje ohrabrujući podaci da se iz godine u godinu površine pod organskom proizvodnjom povećavaju, ali je saglasna da postoje i brojne poteškoće. Prvi kamen spoticanja je mali broj registrovanih preparata na tržištu koje proizvođači mogu da kupe, a problem predstavlja i seme za organsku proizvodnju, mada sagovornica „eKapije“ ističe da se se taj izazov može prevazići i konvencionalnim semenima.\n– Subvencije jesu dosta male, iako su 40% veće od onih za konvencionalnu proizvodnju. Prema mojim saznanjima, subvencije za organsku proizvodnju će se menjati i biće ubuduće specifične – dakle, nezavisne od onih za konvencionalnu. Tu očekujem promene, ali moje mišljenje generalno je da proizvođač ne bi trebalo previše da se oslanja na subvencije. To nije razlog zbog kojeg neko odlučuje da se bavi organskom proizvodnjom – kaže Snežana Oljača.\nOčigledno se ovakvim stavom rukovodila Dragica Ostojić iz Barajeva kada je prošle godine rešila da registruje svoje gazdinstvo. Naime, ona se već pet godina bavi organskom poljoprivredom, ali je pre dve godine odlučila da krene u sopstvenu proizvodnju i počela period konverzije.\nfoto: Twin Design/shutterstock.com – Čini mi se da su uslovi za organske proizvođače nešto bolji, a dobili smo i podršku Grada Beograda i Privredne komore Srbije, kao i „Gradskih pijaca“. Potrošači su nam, takođe, pomogli prihvatanjem organske hrane i razumevanjem njenog značaja – kaže za „eKapiju“ vlasnica gazdinstva „Domaćica Dragica“.\nPrema dostupnim podacima, sektor proizvodnje organske hrane na svetskom nivou porastao je četiri puta za 12 godina. Potražnja je sve veća i stručnjaci smatraju da bi Srbija takvu priliku morala bolje da iskoristi.\nSagovornici „eKapije“ saglasni su u mišljenju da je za bolji plasman organskih proizvoda neophodno udruživanje proizvođača i zajednički nastup na tržištu. Osim uobičajenog načina prodaje na tezgama, u prodavnicama i marketima, proizvođači mogu da posluju i na savremen način, a primer za to je prva onlajn pijaca koja je počela da radi u Novom Sadu.\nMeđu državama EU u organskoj proizvodnji najviše je odmakla Austrija, ali je sa strateškim planiranjem najdalje otišla Danska koja je 2015. godine iznela zvaničnu projekciju da će u narednih 25 godina celokupnu poljoprivrednu proizvodnju prevesti u organsku. Nemci su sa druge strane najveći potrošači. Kako je nedavno objavio Euroaktiv, organska proizvodnja u EU nastavlja da raste i zauzima 10,3 miliona hektara ili 5,9% iskorišćenog poljoprivrednog zemljišta. EU je prvu zakonsku regulativu o organskoj proizvodnji donela još 1991. godine, a ubrzo je usvojila i prve propise o subvencijama u okviru agroekoloških mera podrške.


Home Vijesti BNV USPJEŠNO U 2020. GODINI\nBNV USPJEŠNO U 2020. GODINI\nBošnjačko nacionalno vijeće danas je organizovalo završnu godišnju konferenciju za novinare na kojoj su predstavljene aktivnosti BNV tokom 2020. godine i na kojoj se obratila predsjednica BNV, dr. Jasmina Curić.\nObraćanje predsjednice BNV, prenosimo u cjelosti:\nDobrodošli na završnu godišnju konferenciju Bošnjačkog nacionalnog vijeća.\nGodina koja je za nama biće upamćena kao godina sa puno izazova za cijeli svijet, izazovi prouzrokovani korona virusom nisu zaobišli ni Sandžak pa je samim tim Bošnjačko nacionalno vijeće u ovoj godini sprovodilo svoje aktivnosti u skladu sa vanrednom situacijom. No, pored svih izazova na koje smo nailazili Bošnjačko nacionalno vijeće je uspjelo da tokom 2020. godine uspješno realizuje veliki broj planiranih aktivnosti, projekata i da postigne zadati cilj a to je dalje unapređenje prava i da radi na zaštiti Bošnjaka u Sandžaku.\nOno čime se posebno i sa punim pravom možemo pohvaliti u ovoj godini je ostvarena efikasna međunarodna institucionalna saradnja sa prijateljskim zemljama a naročito sa Turskom i BiH. Ova saradnja je rezultirala podrškom BNV-u u svim oblastima a posebno u oblasti obrazovanja gdje smo realizovali mnoge značajne projekte a pomenuću samo projekat, realizovan početkom školske godine, podjele udžbenika đacima prvacima u nastavi na bosanskom čija vrijednost je iznosila skoro 100 hiljada evra a što je finansijski podržala Republika Turska.\nPosebno dobru saradnju postigli smo sa turskim Komitetom za saradnju Turske sa Srbijom (DEIK) na čijem je čelu gospodin Bajram Akgul pa ovom prilikom odajem priznanje gospodinu Akgulu na korektnoj saradnji. U saradnji sa DEIKO-om rade se i idejna rješenja projekata za sljedeću godinu a čija realizacija bi znatno doprinijela ostvarivanju postavljenih strateških ciljeva Vijeća.\nMeđunarodna podrška je naročito bila vidljiva i u vremenu prvog talasa korone kada je, na inicijativu Vijeća, Sandžaku upućena neprocjenjiva pomoć u vidu materijalnih i nematerijalnih donacija od Republike Turske, Bosne i Hercegovine a posebno dijaspore koja živi širom svijeta a najviše u Evropi. Želim posebno da istaknem značaj dijaspore i odam priznanje i zahvalnost na svim donacijama koje i dalje upućuju Sandžaku. Koristim priliku da poželim dobrodošlicu dijaspori i da izrazim žaljenje što zbog epidemioloških mjera nismo u mogućnosti da ovde u Vijeću upriličimo prijem i da im se lično zahvalimo.\nZahvaljujemo se na ovogodišnjim donacijama Sandžaku svim pojedincima a posebno udruženjima iz cijelog svijeta. Posebno priznanje i zahvalnost Udruženju „Bosna Sandžak“ iz Istanbula.\nOvom prilikom bi još jednom istakla značaj podrške koju dobijamo iz Bosne i Hercegovine a koju mi doživljavamo našom matičnom državom. Stoga na kraju ove godine još jednom, odajem priznanje i zahvalnost članu predsjedništva BIH gospodinu Šefiku Džaferoviću i njegovom timu na značajnoj i iskrenoj podršci BNV-u a time i svim Bošnjacima i građanima Sandžaka.\nŽelim da odam priznanje i ministrici spoljnih poslova BIH gospođi Biseri Turković koja svojim ogromnim diplomatskim iskustvom i znanjem radi na otvaranju konzulata BIH u Novom Pazaru. Takođe želim da istaknem veoma korektnu, profesionalnu i plodonosnu saradnju koju ostvarujemo sa temeljnom i najstarijom kulturnom institucijom Bošnjaka „Preporod“. Ovih dana je u pripremi i potpisivanje zvaničnog sporazuma o saradnji sa ovom veoma značajnom institucijom za Bošnjake.\nU ovoj godini ostvarena je značajna saradnja i sa Bošnjačkim institutom – Fondacija Adila Zulfikarpašića, zatim sa Merhametom BIH a potpisan je sporazum o saradnji sa Fondacijom „Alija Izetbegović“ kao i sa Muzejem „Alija Izetbegović“ iz Sarajeva. U godini koja je za nama, poseban značaj za sve građane Sandžaka je imala podrška i pomoć timova ljekara iz Sarajeva i Tuzle, koji su u najvišoj epidemiološkoj opasnosti, rizikujući svoje zdravlje i živote pošli put Sandžaka i pružili nam neizmjernu pomoć. U ime BNV-a i u svoje ime želim da odam priznanje i zahvalnost, svim ljekarima iz BIH na stručnoj, ljekarskoj a uz to i bratskoj pomoći.\nPriznanje i zahvalnost u ovoj godini pripada i Organizaciji žena SDA BiH na donaciji i a posebno predsjednici Kemali Zuko. Koristim priliku da podsjetim da je među organizacijama iz BiH, Fondacija Alija Izetbegović prva uputila pomoć Sandžaku i ja im se ovom prilikom još jednom zahvaljujem. Također smo i u ovoj godini, kao i u prethodnim, aktivno učestvovali u radu Ureda za koordinaciju bošnjačkih nacionalnih vijeća u regionu, koju čine, pored našeg Vijeća i bošnjačka vijeća iz Crne Gore, Makedonije, Kosova, Hrvatske a koju predvodi Vijeće kongresa bošnjačkih intelektualaca Bosne i Hercegovine a predsjedava prof. Dr Nedžad Mulabegović.\nJedna od važnijih odluka na Koordinaciji bošnjačkih nacionalnih vijeća je izrada prijedloga Rezolucije o zajedničkim simbolima Bošnjaka koja će se u konačnici razmatrati na Konferenciji bošnjačkih organizacija, institucija i ustanova koja se planira održati u narednom periodu.\nPostoji inicijativa da se u rad koordinacije uključi i bošnjačka dijaspora kroz svoje predstavnike reprezentativnih Udruženja dijaspore kao što je Kongres Bošnjaka Sjeverne Amerike čiji prijem pri koordinaciji je već odobren zatim Udruženje Bošnjaka iz Istanbula „Bosna Sandžak“ koje ima status nacionalnog udruženja priznatog od Republike Turske, kao i druga bošnjačka udruženja dijaspore širom svijeta.Efikasno smo učestvovali u Koordinaciji nacionalnih savjeta nacionalnih manjina u Republici Srbiji i bili inicijatori i predlagači stavova vezanih za ostvarivanje identitetskih i nacionalnih pitanja kao i za efikasnije funkcionisanje nacionalnih savjeta koji su prihvaćeni kao zajednički stavovi svih nacionalnih savjeta. Stavovi koje smo mi inicirali u ime Koordinacije iznošeni su na svim republičkim instancama od strane predsjedavajućeg Koordinacijom.\nIzvještaj o radu ste čuli u prethodnom izlaganju ali ja bih posebno istakla ono što je bila neplanirana aktivnost za ovu godinu a koju smo veoma uspješno organizovali a to je nastava na daljinu. Sa ponosom mogu reći da smo uspješno okončali prvo polugodište ove školske godine.\nU ovom velikom projektu trenutno učestvuje skoro 40 nastavnika i stručnih saradnika, a više od 60 nastavnika je pripremalo časove za ovaj vid nastave. BNV je danas ponosno na brojke koje se tiču nastave na bosanskom jeziku. Za nastavu na bosanskom jeziku u upotrebi je 201 udžbenik od kojih su 53 autorska udžbenika i 148 prevedena udžbenika.\nTrenutno nastavu na bosanskom sluša oko 17.000 učenika u 40 obrazovno-odgojnih ustanova. Ovo je jedan od dobrih pokazatelja našeg predanog rada na unaprjeđenju nastave na bosanskom jeziku.\nPostignuto je dosta rezultata ali mi smo postavili cilj da sva djeca čiji su roditelji Bošnjaci pohađaju nastavu na svom maternjem jeziku, moramo znati da je to proces koji zahtijeva vrijeme, ali mi nećemo stati dok ne postignemo taj cilj. Nažalost i dalje postoji osporavanje i nedostatak saradnje od strane nekih državnih organa i svjedoci smo da čak i neki najviši državni organi ne poštuju ovlaštenja Vijeća, negiraju njegove nadležnosti i selektivno primjenjuju zakone.\nPred nama i dalje stoji naš cilj da se riješi ustavno pravni položaj Bošnjaka i status regije Sandžak. U tom smislu aktivirali smo saradnju sa Bošnjačkim vijećem Crne Gore (Južnog Sandžaka), radimo na realizaciji našeg sporazuma i organizaciji zajedničkih sekreterijata. Jedan od primarnih zadataka u 2021 godini je učestvovanje u Popisu stanovništva.\nI na kraju u ime svih nas ovdje mogu da kažem da uprkos velikom broju izazova sa kojima se BNV susrelo u ovoj godini ponosni smo na postignute rezultate u 2020 godini. Dragi predstavnici medija, hvala Vam najljepše na pažnji i želim Vam sretnu novu godinu.“\nPrezentacija aktivnosti BNV u 2020. godini:


RTCG - Radio Televizija Crne Gore - Nacionalni javni servis :: Politika :: U nedjelju do pobjede, pružićemo ruku\n08. 03. 2021. 14:55 >> 15:00 1\nEVROPSKI TIM ZA NK\nU nedjelju do pobjede, pružićemo ruku\nIz Evropskog tima za Nikšić, poručuju da će na izborima 14. marta ostvariti pobjedu.\n“Nakon toga, ipak pružićemo ruku i onima kojima trenutno dominira politička netrpeljivost i isključivost, kako bismo zajedno mijenjali grad nabolje. Ipak su prosperitet i razvoj Nikšića ono što je zajednička želja svih njenih građana”, ocijenjeno je na sinoć održanoj tribini na kojoj su govorili kandidati za odbornike.\nČuveni planinar i kandidat za odbornika liste Evropski tim za Nikšić Marko Blečić saopštio je da uvijek nosio Nikšić i Crnu Goru u srcu, jer nema drugu domovinu i drugi rodni grad.\n“Osvajanje najvećeg svjetskog vrha Mont Everesta je jedan od najljepših događaja i osjećaja u mom životu, a poseban je bio i doček na nikšićkom trgu kada nas je dočekao čitav grad. Kada je čitav grad izašao da slavi sa nama uspjeh. Drago mi je da smo tada učinili da se svi Nikšićani i Crnogorci osjećaju ponosni zato što smo najljepšu crvenu crnogorsku zastavu sa zlatnim dvoglavim orlom iznijeli na najveću tačku na svijetu, na 8850 metara”, rekao je Blečić.\nOn je dodao da je u posljednje vrijeme bio meta napada od prosrpskih tabloida samo zato jer je Crnogorac i što voli Crnu Goru.\n“Mi smo 2006. godine odabrali svoj kurs. To je kurs ka Evropi, ka civilizaciji, ka razvijenim društvima. Iskreno se nadam da ćemo i poslije 14. marta ostati na tom kursu. Pogledajte da li je vrijedno da uništimo sve ono što smo pravili od 2006. godine”, poruka je Blečića građanima Nikšića.\nKandidat za odbornika Evropskog tima za Nikšić Petar Šundić rekao je da dok druge države u 21. vijeku razmišljaju kako da unaprijede svoj standard i život svojih građana učine boljim, u Crnoj Gori se polemiše elementarnim stvarima, što je apsurd.\n“Nastavljamo da mijenjamo grad nabolje i uvjeren sam da ćemo u naredne četiri godine raditi sjajne stvari. Ovo je veliko iskušenje, pozivam ljude da zanemare lične koristi, treba li država nekom nešto da daje?! Tu sam da dajem svoje srce, da ostavim budućim generacijama koje će biti nadahnute i inspirisane našim radom. Pobijedićemo i pružićemo ruku svima onima koji su puni ironije, mržnje i sarkazma”, naveo je Šundić.\nNama, kaže kandidat za odbornika džudista Nikola Gardašević, ne trebaju mržnje i podjele, koje su izuzetno izražene u posljednje vrijeme.\n“Nama treba napredak budućnost, treba nam veći životni standard Nikšićana”, zaključio je on.


L-karnozin 125 mg\nEkstrakt severne borovnice 20 mg\nEkstrakt iz semena grožđa 20 mg\nDipeptid karnozin se sastoji od dve aminokiseline: L-histidina i β-alanina.\nDruge komponente proizvoda su vitamin E, najznačajniji antioksidans iz grupe vitamina.\nKoenzim Q10 predstavlja jednu od najvažnijih supstanci savremenog pravca mitohondrijalne medicine. Važna je komponenta respiratornog lanca mitohondrija, ima ključnu ulogu u ATP procesu u mitohondrijama i utiče na pravac kretanja metaboličke energije u ćelijama.\nKoenzim Q10 ima snažne antioksidativne osobine – neutrališe slobodan kiseonik i druge radikale, takođe regeneriše vitamin E. Pokazuje antiperoksidativni efekat sa lipidima, čime sprečava lipoproteinske poromene, kao i početak i razvoj aterosklerotičnih promena.\nPoznato je da je ljudsko telo sposobno za biosintezu, ipak to u potpunosti funkcioniše samo do 40-ih godina. Telesna biosinteza se kontinuirano smanjuje i postaje veoma niska u poznim godinama, kada se na to nadoveže nedovoljna raznovrsnost u ishrani, dolazi do rizika za nastank neke ili nekoliko mitohondrijalnih bolesti. Drugi rizik je kod osoba koje uzimaju statine. Oni inhibišu enzim HMG-CoA reduktazu i time sprečavaju endogeno stvaranje holesterola, ali istovremeno utiču na metabolizam mevalonata, prekursora CoQ10. Nedostatkom mevalonata, ovaj važan metabolit CoQ10 je nedostupan i nakon kratkog vremena počinju da se vide posledice toga. Možemo zaključiti da, 50-ogodišnjak koji uzima statine, mora da ima obavezan dodatak ishrani koji sadrži CoQ10.\nL-karnitin je biološki važan i na to nam ukazuje činjenica da se nalazi u majčinom mleku, iz tog razloga, veštačko mleko za novorođenčad je obogaćeno karnitinom i taurinom.\nL-karnitin se nalazi u velikim količinama u metabolički aktivnim organima, posebno u mišićima, gde ima značajnu ulogu u metaboličkim procesima, kao što je mitohondrijalna β-oksidacija masnih kiselina. Ima ulogu i u stvaranju ATPa u mitohondrijama miokarda, koji jača zaštitni mehanizam srca.\nKompleksnost ovog proizvoda je dopunjena ekstraktom severne borovnice i semena grožđa, koji su poznati po svom bogatom sadržaju korisnih flavonoida i polifenola, resveratrola.


Održana 12. sednica Odbora za zaštitu životne sredine | Zeleni dijalog\nZelena stolica · 12/06/2018 · Marija Mutić\nOdržana 12. sednica Odbora za zaštitu životne sredine\n12. sednica Odbora za zaštitu životne sredine održana je 01.06.2018. godine sa ciljem predstavljanja tromesečnog izveštaja za februar-april 2018. godine o radu Ministarstva zaštite životne sredine. Izveštaj je predstavio državni sekretar Ivan Karić, a pored njega secnici je prisustvovao i državni sekretar Bratislav Blažić i nekolicina funkcionera i stručnjaka iz ministarstva.\nDržavni sekretar je naveo najznačajnije aktivnosti Ministarstva u svakom sektoru. Posebno je istakao da Ministarstvo priprema pregovaračku poziciju i Poglavlje 27, da će prvi nacrt pregovaračke pozicije otići u Brisel početkom juna, očekivano je da to bude 04. juna, na neformalne konsultacije, a da će, pre usvajanja, o njoj biti diskutovano na nadležnim odborima.Između ostalog, državni sekretar je naveo da Ministarstvo priprema aktivnosti okoobeležavanja 5. juna – Svetskog dana životne sredine.\nOd predloga i nacrta zakona na kojima je Ministarstvo radilo u proteklom periodu, posebno su istaknuti Predlog zakon o potvrđivanju Nagoja protokola, Nacrt zakona o izmenama i dopunama Zakona o zaštiti životne sredine, kao i Nacrt zakona o klimatskim promenama, o kom su održane javne rasprave u 6 gradova.\nU Sektoru za upravljanje životnom sredinom, najznačajnija aktivnost je, u saradnji sa Centrom za čistiju proizvodnju TMF-a, izrada projekta implementacije i Direktive o indstrijskim emisijama u Srbiji, koji se radi uz pomoć Ambasade Švedske i Švedske razvojne agencije.\nNavedeno je da je veoma dobra i značajna saradnja i koordinacija sa drugim sektorima, posebno istakavši saradnju sa Sektorom za vanredne situacije.\nOdržan je niz međunarodnih sastanaka sa ključnom temom pripreme pregovaračke pozicije, a najkompleksnije oblasti su oblasti voda i upravljanja otpadom. Ministarstvo se priprema i za važan sastanak Pododbora za transport, energetiku, životnu sredinu, klimatske promene i regionalni razvoj, koji će se održati 12. i 13. juna u Briselu, a najveći deo tih rezultata biće sadržan u pregovaračkoj poziciji.\nDržavni sekretar je, dalje, govorio o studijama za regionalni sistem za upravljanje otpadom i istakao da će se, u narednom periodu, prekinuti sa praksom odlaganja otpada na nesanitarne deponije i sve jedninice lokalne samouprave će imati obavezu da odlažu otpad na sanitarnim deponijama.\nPredsednica Odbora, Ivana Stojiljković, postavila je pitanje o donošenju odluka o proglašenju novih zaštićenih područja, na šta je odgovor dala Slavica Stojanović iz Odeljenja za zaštićena područja, geodiverzitet i ekološku mrežu, koja je navela da je predviđeno proglašenje određenog broj područja. Do kraja ove godine, trebalo bi doći do procenta od oko 8%.\nDržavni sekretar u Ministarstvu, Branislav Blažić, istakao je problem u vezi zaštićenih područja, koji će se morati rešavati u narednom periodu, a to je da je zaštita često u suprotnosti sa interesima ljudi koji žive na tim prostorima. Ideja je da se ne desi da ljudi odlaze sa tih područja, tako da će cela koncepcija u tom pogledu, morati da se menja.\nNarodna poslanica, Nada Lazić, postavila je pitanje problema seče u Nacionalnom parku Fruška Gora, istakla problem sredstava za finansiranje oblasti zaštite životne sredine, jer se, iz budžeta vidi da ova oblast i dalje nema prioritet, kao i pitanje pokrivenosti uređajima za monitoring vazduha. Navela je i problem finansiranja izvoza buradi sa opasnim otpadom u instranstvo. Dalje, gospođa Lazić je postavila pitanje da li je deponija u Inđiji završena, a iz razloga što se deponija u Novoj Pazovi dosta proširila i skoro stigla do autoputa.\nNa pitanja narodne poslanice, odgovorio je Filip Radović iz Agencije za zaštitu životne sredine, koji je rekao da je Agencija dobila uređaje za monitoring vazduha, kroz IPA projekat, da je tu opremu potrebno delimično obnoviti, da je mreža većinski obnovljena, kao i da budžet, kao ni broj zaposlenih, nisu dovoljni, ali da je to nešto na čemu se radi. Zatim je istakao rast rejtinga Agencije na evropskoj rang listi.\nIspred Zelene stolice, prisutnima su se obratile: predstavnica Saneka, Mara Vlajković i predstavnica Aarhus centra Novi Sad, Una Mijović.\nMara Vlajković je napomenula da Saneko radi na edukaciji građana o životnoj sredini i istakla problem nezadovoljstva građana prilikom gradnje na lokalu, a usled nepostojanja dovoljnog procesa upoznavanja građana sa planovima gradnje. Navela je i potrebu usklađivanja lokalnih ekoloških planova.\nUna Mijović je istakla da se, iz izveštaja Koalicije 27, koji se oslanja na izveštaj Evropske komisije, a koji je nedavno i predstavljen u Novom Sadu, vidi da nije puno urađeno po pitanju zaštite životne sredine i postavila je pitanje predstavnicima Ministarstva, šta, u tom smislu, vide kao najveći problem i da li mogu dati projekciju kada se planira otvaranje poglavlja 27. Zatim je postavila pitanje rešavanja problema opasnog otpada, da li će se on rešavati sistemski ili od slučaja do slučaja, kao i pitanje rešavanja problema deponija otpada, kojih ima jako puno, a koje se naslanjaju na obrađeno zemljište, na koji način i kad možemo očekivati rešavanje tog problema.\nNa pitanja predstavnica Zelene stolice odgovorio je državni sekretar Ministarstva, Ivan Karić, koji je naveo da se Ministarstvo trudi da pravi javne rasprave u skladu sa Arhuskom konvencijom, kao i da su određeni, spomenuti, problemi u nadležnosti lokalnih samouprava ili nekih drugih ministarstava. Kad je reč o regulacionim planovima, trebalo bi da postoje javni uvidi i rasprave koje traju 30-ak dana pre skupštinske rasprave u lokalnom parlamentu. Državni sekretar je pozvao organizacije civilnog društva da taj mehanizam koriste i naveo da je Ministarstvo otvoreno za pozive tih organizacija i pozvao ih da se obrate Ministarstvu sa konkretnim problemima. Naveo je da je Ministarstvo prisustvovalo predstavljanju Koalicije 27, da se još uvek rade projekcije i nije se još počelo sa sprovođenjem planova u delo, kao i da se poistovećuje ono što je strateška politika Ministarstva sa konkretnim stvarima u vezi sa Poglavljem 27, te se proces pripreme pregovaračke pozicije poistovećuje sa onim što jeste ili nije urađeno u Ministarstvu. Državni sekretar je istakao da, organizacije civilnog društva, u Ministarstvu imaju i sagovornika i otvorena vrata. Predstavnici Ministarstva nisu dali konkretne odgovore na sva pitanja predstavnika Zelene stolice.


Venger preuzima evropskog velikana?! | MONDOBA\nArsen Venger preuzima Milan\nVenger preuzima evropskog velikana?! 0 Podijeli Podijeli na facebook Podijeli na twitter Podijeli na viber Pošalji na mail\n06.11.2018. / 11:54 11:57\nAutor mondo.ba 06.11.2018. / 11:54 11:57\nUgledni "Frans Fudbal“ objavio je da bi Arsen Venger uskoro trebao da sjedne na klupu semostrukog šampiona Evrope.\nFrancuski stručnjak, koji je od odlaska iz Arsenala bez posla, nedavno je u intervjuu za „Skaj sports“ potvrdio sa se vraća fudbalu.\n"Sljedeće godine ću raditi, ali ne znam gdje. Odmorio sam se, gledao sam dosta fudbal i nedostaje mi“, rekao je 69-godišnji Francuz, koji se dovodio u vezu sa brojnim klubovima poput minhenskog Bajerna, Real Madrida, Fenerbahčea, pa čak i sa reprezentacijom Kine i pozicijom generalnog menadžera u PSŽ-u.\nList "Frans fudbal“ , međutim, objavio je da bi Venger uskoro trebao preuzeti italijanskog velikana – Milan.\n"Osvajač tri titule šampiona i sedam trofeja FA kupa već nekoliko sedmica pregovara sa Milanom i blizu je dogovora“, navodi francuski list.\nVenger bi trebao da naslijedi Đenara Gatuza i da dobije veća ovlaštenja kada je ekipa u pitanju, a kako se navodi, dogovor je vrlo blizu.\nSituacija u Milanu nije dramatična, ali je ispod očekivanja novih vlasnika, američkog investiocionog fonda "Elliot Management Corporation".\nKljučnu ulogu u dovođenju Vengera u Milan, navodno, imaju upravo Pol i Gordon Singer, otac i sin koji upravljaju ovim fondom.\nDvojica milijardera su poslovno vezani za London i jedno vrijeme su živjeli tamo, a navijači su Arsenala, što vjerovatno objašnjava zašto je dugogodišnji trener “tobdžija” njihov prvi izbor.\nArsen Venger Milan


Dušan Bajatović: Gradićemo Srpski tok | Ekonomija | Novosti.rs\nINTERVJU Dušan Bajatović: Gradićemo Srpski tok\nMarijana SPASENOV | 26. decembar 2017. 09:02 | Komentara: 14\nDušan Bajatović, generalni direktor "Srbijagasa", za "Novosti": Postavićemo gasovod od Niša do Batajnice, koji će moći da se poveže i na "Turski tok"\nDIREKTOR ''SRBIJAGASA'': Spremni smo za izgradnju Turskog toka\nBajatović savetuje socijalni program\nVRLO smo blizu dogovora da preduzeća iz hemijskog kompleksa od "Gasproma" dobiju gas po specijalnoj ceni. Za potrebe "Azotare" i MSK, gas će biti tretiran kao sirovina, a ne kao energent. Jeftiniji gas će ovim firmama omogućiti da prežive dok ne stignu strateški partneri. Da se ne izgubi nijedno radno mesto. To je direktna posledica nedavne posete predsednika Srbije Aleksandra Vučića Rusiji.\nOvo u intervjuu "Novostima" kaže Dušan Bajatović, generalni direktor "Srbijagasa", koji naglašava da je izuzetno važno što se međudržavnim sporazumima između Moskve i Beograda ruska strana obavezala da će isporučiti dovoljne količine gasa našoj zemlji.\nPročitajte još - Komšijama ćemo slati ruski gas\n* Šta za naše građane znači ovakav sporazum?\n- Na osnovu tog ugovora najveći proizvođač garantuje da će isporučiti potrebne količine gasa. Srbija je energetski sigurna. Između "Srbijagasa" i "Gasproma" nije obična komercijalna saradnja, to je strateško partnerstvo. Sada ćemo moći i da prodajemo ruski gas. Dosadašnji ugovor je precizirao nabavku 1,5 milijarda kubnih metara godišnje, sad smo podigli na dve milijarde.\n* Zašto Srbija ne kupuje gas od drugih proizvođača? Brane li nam Rusi?\n- Nikad "Gasprom" nije rekao "nemojte da kupujete gas od drugih", ali oni su najpovoljniji. Cene po kojima nabavljamo su u klasi regiona. Nemamo mi privilegiju kada je cena u pitanju, ali imamo slobodu da uzimamo kad želimo i koliko želimo, a da pri tome ne plaćamo penale, bez dodatnih uslova i troškova. Nikad nam Rusi nisu naplatili nijedan penal zato što nabavke nisu išle po dogovoru.\nPročitajte još - Bajatović gost "Novosti"\n* Putin je Srbiju javno pozvao u projekat "Turski tok". Kolike su šanse da dobijemo još jedan pravac snabdevanja?\n- Važno je da se sada sve radi po evropskim pravilima. Pojavili su se kupci, koji zahtevaju sve veće količine gasa, a naš transportni sistem je prilično skroman. U tom gasnom tepihu velika je rupa u jugoistočnoj Evropi. Nama je sada zadatak da izgradimo svoju mrežu i da je ojačamo, posebno kada zahtevi kupaca budu obavezujući. Širimo srpski transportni sistem. Potrebno je naravno i da Bugarska obezbedi svoju infrastrukturu, a jačanjem naših gasnih kapaciteta mi možemo da se povežemo i uzimamo gas i iz Azerbejdžana, "Južnog koridora", "Turskog toka".... To su sve komercijalni ugovori, na osnovu kojih mi možemo da dobijemo kredit od banke i širimo svoju mrežu.\n* Je li išta započeto od tih ambicioznih planova?\n- Sada ubrzano radimo na interkonekciji od Niša, preko Dimitrovgrada do granice sa Bugarskom. Garant Evrope za taj posao je 40 miliona evra. Već smo ušli u poslove eksproprijacije. Onda mora da se gradi gasovod od Niša do Velike Plane, a kasnije Velika Plana - Batajnica. U planu je i interkonekcija sa Rumunijom, gde imamo samo osam kilometara. To je još jedan pravac snabdevanja od proizvođača jer Rumuni imaju svoj gas. U Vojvodini je mreža prilično dobra. Imamo i vezu sa Mađarskom. Imamo šanse da postanemo energetsko čvorište, jer ćemo imati više pravaca snabdevanja, veće potrebe kupaca, a to znači bolju poziciju u pregovorima oko cene. Planiramo i interkonekciju prema Hrvatskoj i Republici Srpskoj. Sarajevo će morati da se snabdeva iz Srbije.\n* Kolike su sada naše obaveze za ruski gas, a koliki je dug "Srbijagasa"?\n- Dug za gas prema Rusiji iznosio je između 10 i 400 miliona dolara. Sada je na nuli. Ukupni dug "Srbijagasa" će dogodine pasti na oko sto miliona evra. U jednom momentu bio je 1,7 milijardi evra, a dugovali su nam 2,4 milijarde evra.\nU "DVORU" I DO MILIJARDU KUBIKA\n* U PLANU je širenje kapaciteta "Banatskog Dvora". Kada počinju radovi?\n- Podzemno skladište "Banatski Dvor" je puno, tehnički spremno da dočeka i najveću hladnoću. Sa ovim količinama bili bismo mirni 90 dana. U martu će biti doneta odluka o proširenju sa sadašnjih 450 miliona kubnih metara gasa na ne manje od 750 miliona kubika. Najverovatnije će biti milijarda. Imaćemo mogućnost da kupujemo gas kad je najjeftiniji, a tarife su nam najniže u regionu. Ako izgradimo sve što planiramo, biće nam potrebno još jedno skladište, a to je "Srpski Itebej", s kapacitetom od oko milijardu kubika.\nOD GUBITAŠA DO DOBITI\n* "Srbijagas" je važio za gubitaša, kakva je sada situacija?\n- Više puta smo bili tema u Skupštini, zbog garancija za zaduženja za tekuću likvidnost, jer se preko gasa vodila socijalna politika. U međuvremenu je država izbačena iz odlučivanja o ceni i od 2012, od dolaska SNS i SPS na čelo Srbije, "Srbijagas" nije uzeo nijedan kredit za tekuću likvidnost. Sav novac koji smo dobijali bio je isključivo za projekte. Tako smo već 2014. imali poslovnu dobit od 2,4 milijarde dinara, 2015. je bila 13,7 milijardi, a 2016. čak 16,8 milijardi.\nIMAMO UDEO U 22 KOMPANIJE\n* U koliko firmi "Srbijagas" ima vlasnički udeo?\n- U 22 kompanije, u kojima radi 14.000 radnika. Većina tih firmi je u unapred pripremljenom planu reorganizacije, stečaju, bankrotu, ali za njih je "Srbijagas" most preko koga mogu da reše probleme. Ranije smo zimi isključivali gas industriji, a od 2008, od kada rukovodi aktuelni menadžement, to se nije desilo. Uvek smo imali dovoljne količine gasa i isporučivali i onima koji su plaćali i onima koji nisu. Od 2008. godine nije se desilo da isključujemo industriju da bi domaćinstva imala gas za grejanje.


Reis Kavazović u službenoj posjeti Londonu na komemoraciji lordu Ashdownu - Bportal.ba - Najvažnije vijesti iz BiH\nOznačeno: komemoracija, paddy ashdown, reisu-l-ulema husein ef. kavazović\nDanašnju raspravu o rebalansu budžeta FBiH obilježio u Predstavničkom domu obilježilo je pokušaj debate zastupnice Naše stranke Sabine Ćudić sa premijerom FBiH Fadilom Novalićem, piše portal Vijesti.ba. Svojevremeno najbolja svjetska debatantica Ćudić nije se pokazala u naboljem svjetlu, jer joj je federalni premijer održao svojevrsnu lekciju i razotkrio prilično površno shvatanje stvari zastupnice Naše stranke. […]\nPosted on 31. Januara 2019. 31. Januara 2019. Author Devleta Osmanagic\nOtkazan štrajk Sindikata doktora medicine, Vladi HNK dali mjesec dana


Tri palme i bitanga – Monitor\nMorali smo čekati dvije nedjelje da čujemo šta crnogorski državni zvaničnici smiju i umiju da kažu o aferi Telekom. Precizno, o saznanju da su njemački Dojče telekom i njegova podružnica iz Mađarske pristali da američkom Ministarstvu finansija plate 95 miliona dolara kako bi izbjegli tužbu u kojoj se tvrdi da su pomenute telekomunikacione kompanije podmitile zvaničnike Crne Gore i Makedonije. Bilo je dovoljno sročiti dvije prostoproširene rečenice i pokazati odgovornost, dostojanstvo i pošten odnos prema povjerenom državnom poslu. Otprilike: U Crnoj Gori niko nije i neće biti iznad zakona. Vlada (ili – parlament, Predsjednik, Tužilaštvo…) će insistirati da se otkriju i kazne svi koji su profitirali trgujući državnim interesima.\nUmjesto toga, dobili smo još jednu potvrdu obećanja premijera Igora Lukšića da će njegova vlada biti vlada kontinuiteta sa prethodnim kabinetima Mila Đukanovića. Da će se, dakle, svim silama truditi da prikriju protagoniste mnogobrojnih afera, a zagorčaju život onima koji o kriminalu i korupciji govore i pišu.\nPrvi se za riječ javio Petar Ivanović, direktor vladine Agencije za promociju stranih investicija. ,,Ako želimo da privučemo atraktivnije investitore, moramo promijeniti stil rada”, poručio je Ivanović, a onda pojasnio da njemu ne smetaju oni koji su, po svoj prilici, prodali državni interes za mito, već oni koji o tome govore i pišu tražeći da se počinioci imenuju i kazne.\n,,Slučajevi poput afere Telekom ne idu u prilog promociji Crne Gore, već jako negativno utiču na njen imidž, naročito u svijetu potencijalnih investitora”, dokazao je Ivanović povjerenje svog mentora i vodiča kroz institucije profesora Veselina Vukotića, inače dugogodišnjeg potpredsjednika Savjeta za privatizaciju.\nPotom se, u izjavi za Radio Slobodna Evropa, mrvicu korigovao, pojašnjavajući da on nije protiv slobode medija: ,,Sva moja upozorenja su bila da se možda ovdje previše žuri sa iznošenjem nekih konstatacija i osuda, a da još nemamo na raspolaganju sve činjenice”.\nZaista, za razliku od američkih istražitelja i čelnika DT-a koji su odlučili da odriješe kasu, mi još ne znamo – na čije račune je uplaćeno 7,5 miliona eura mita? Da li je to dovoljno dobar razlog da šutimo o aferi Telekom?\nStvar je mnogo jasnija kada se govori o Ivanovićevoj (i ne samo njegovoj) tvrdnji da oni koji insistiraju na javnosti rada državnih institucija i poštovanju važećih zakona, razgone stvarne, fiktivne i potencijalne investitore. To, prosto, nije tačno.\nPrvi čovjek Crnogorskog Telekoma Rudiger Šulc je, za razliku od crnogorskih zvaničnika, potvrdio ono o čemu govore američka dokumenta – ,,prema mojim saznanjima, u cijelom ovom poslu postoje određeni elementi koruptivnih uplitanja”, ali i otklonio dileme oko eventualnog (dobrovoljnog) povlačenja Dojče Telekoma iz Crne Gore, objašnjavajući novinarima da se ne plaši potencijalnog raskida ugovora.\nUostalom, nije samo DT imun na afere. Nekadašnji Promonte (danas Telenor), grčki Helenik Petroleum, italijanska A2A, slovenački Hit, belgijski Interbruv, kao i niz ruskih, domaćih i svakojakih of-šor kompanija bile su predmet manjih ili većih (post)privatizacionih afera, pa niko od njih nije otišao iz Crne Gore. Otišli su, odnosno nijesu došli i pored iskazanog interesa: češki ČEZ, norveški Statkfart, švedski Elektrolux, Kempinski… i još niz potencijalnih investitora. I iza svih njih je ostao utisak: otjerala ih je nezajažljivost ovdašnje poslovne i političke elite. Korupcija.\nAli, crnogorski zvaničnici nijesu radi govoriti na tu temu. Umjesto o tome šta i kako rade oni, ovdašnji ministri mnogo radije govore o tome šta ne bi trebalo da čine – drugi. Tako nas je i Vujica Lazović, potpredsjednik Vlade, podučio da nije vrijeme za pokretanje parlamentarne istrage o otkrivenoj korupciji. Nije zgodno, kaže, jer bi se to moglo protumačiti kao pritisak na tužilaštvo. ,,Principijelno, mislim da nije u redu da se, dok tužilaštvo vodi pretkrivični postupak, otvara takav parlamentarni proces, iako Skupština na to ima pravo”, razmišlja Lazović. ,,Mislim da se sve to može tretirati kao pritisak na Tužilaštvo”.\nLazović bi trebalo da zna da tužilaštvo nekakav postupak vodi od 2006. godine. I da je do sada makar dva, a možda i tri ili četiri puta došlo do zaključka da sporni ugovori ne sadrže ništa nezakonito. Zašto su onda Njemci prikrivanje prljavih tragova platili taman onoliko koliko su 2005. godine platili za većinsko vlasništvo nad Crnogorskim Telekomom?\nIsto tužilaštvo već skoro tri godine istražuje da li Veselin Barović na zakonit način troši novac akcionara Eurofonda kada kupuje svoje akcije, po cijeni i nekoliko puta većim od onih na berzi. Toliko, otprilike, traju i provjere zakonitosti poslovanja Prve banke pod komandom Aca Đukanovića. Da li je u redu kada gradonačelnik Bara Žarko Pavićević posluje sa samim sobom? Tužilaštvo, koje bi Lazović da zaštiti od pritisaka, već pet godina pokušava istražiti da li je prilikom gradnje hotela Avala kršen zakon. Do danas nije razriješena enigma – ko je sve od nekadašnjih Đukanovićevih ministara imao kiparske i švajcarske račune na koje se slivao novac crnogorskih brodara i međunarodnih švercera duvanom? I ko je sve taj novac zadržao nakon odlaska sa državne funkcije. Još jedno nagradno pitanje: čijom voljom je beogradski advokat Mark Harison postao akter skoro pa svake privatizacione papazjanije u Crnoj Gori?\nU svaku od tih istraga tužilaštvo pod komandom Ranke Čarapić uložilo je neuporedivo manje truda nego u pokušaj da se urednik jednog dnevnog lista iz žrtve uličnog nasilja proizvede u nasilnika.\nOvo je samo dio svega onoga što profesora Milana Popovića navodi na zaključak da je Lukšićeva Vlada – ukoliko želi da poštuje Ustav Crne Gore – dužna da izvrši pritisak na tužilaštvo i konačno pokuša da ga natjera da obavlja poslove koje su mu povjereni u ime države. ,,U suprotnom i jedni i drugi postaju saučesnici u kriminalnim aktivnostima”, kaže profesor koga je tužilaštvo, ne tako davno, saslušavalo kao autora teksta o korupciji i kriminalu. Da li će mu se sada neko izviniti?\nNakon visokorangiranog vladinog službenika i potpredsjednika Vlade, koji su nam pokušali objasniti zbog čega nam je sve bolje da nikad ne saznamo ko nas je opljačkao, riječ je uzeo premijer. Njegova poruka bila je neka vrsta zavjeta krupnom kapitalu i uticajnim igračima na međunarodnoj političkoj sceni. ,,Ne vidim da je realno poništavanje privatizacije (Telekoma)”, poručio je Igor Lukšić, uz tumačenje: ,,Jedno je privatizacioni postupak na koji, ako se ne varam, nije bilo žalbi. Drugo je ono što se dešavalo u narednoj fazi.”\nPravnici nijesu tako sigurni u ono što premijer tvrdi. Jedni kažu da ugovor o prodaji Telekoma može biti poništen ukoliko istraga u Crnoj Gori potvrdi podatke koji su stigli iz SAD. Drugi su oprezniji. Taj posao se može preispitivati tek poslije pravosnažne presude protiv njegovih aktera. Treći kažu da će Telekom ostati u rukama Mađara, odnosno Njemaca, čak i u slučaju da oni koji su dali i uzeli mito odu na ,,zasluženu robiju”. U tom slučaju, kažu sagovornici Monitora, može se govoriti samo o zloupotrebi položaja, odnosno da je neko sklapanje zakonski utemeljenog ugovora iskoristio da bi ostvario privatnu korist.\nPosebnu prepreku, i to ne treba smetnuti sa uma, predstavlja činjenica da u eventualnom postupku arbitraže na drugoj strani ne bi imali neku of-šor kompaniju, već njemačku vladu. Ona je najveći akcionar Dojče Telekoma (sa tzv. zlatnom akcijom).\nI otuda dilema koju bi, recimo, Igor Lukšić mogao da nam razjasni: zašto govorimo o privatizaciji Telekoma kada je, činjenice govore, Vlada Crne Gore svoje akcije prodala drugoj vladi. Faktički, u toj transakciji privatan je bio samo onaj dio posla u kome se pregovaralo o količini i načinu isplate novca kojim su potkupljeni ovdašnji pregovarači. Ili njihovi nalogodavci.\nKada bi, slučajno, krenuo u tu priču, nekadašnji ministar finansija bi o istom trošku mogao da pojasni kako to da smo monopole u oblasti telekomunikacija, električne energije i naftnih derivata ,,privatizovali” prodajući ih kompanijama koje su u vlasništvu država ili lokalnih samouprava drugih zemalja. I ima li to bilo kakve veze sa činjenicom da danas plaćamo najskuplje gorivo, impulse i kilovate u regionu.\nIli ni tu priču ne treba pominjati. Da ne streknu vlasnici.


Učitelj će dolaziti na vreme u školu – Info Centar Juga\nIzdvojeno odeljenje OŠ „Vuk Karadžić“ u selu Svinjrica ovih dana je u žiži javnosti. Problem je, kako tvrde roditelji i učenici, što učitelj ne dolazi na vreme na posao.\nLebane – U školi sa četiri učenika časovi već mesec dana ne počinju na vreme, tvrde roditelji učenika iz tog sela, udaljenog 10-ak kilometara od Lebana. Učitelj Vlasta Durmišević, koji inače putuje iz Lebana, koristi jedini prevoz na toj relaciji i kako tvrde u školi desi se da zbog toga zakasni na početak nastave i to uglavnom petkom kada je veća gužva u saobraćaju u Lebanu zbog pijačnog dana.\nRoditelji međutim tvrde da učitelj redovno kasni i da deca čekaju ispred škole dok učitelj ne dođe. Oni dodaju da se posle priloga na TV B92 povećao pritisak na učenike od strane učitelja i direktora u nameri da saznaju ko je pozvao TV ekipu da napravi priču. Roditelji dodaju da je učitelj i udario učenika knjigom po glavi.\nDirektor OŠ „Vuk Karadžić“ iz Lebana Dragan Jović, čije je istureno odeljenje u Svinjarici međutim odlučno demantuje pomenute informacije. „Desi se da učitelj zakasni jer ima samo osam minuta kad siđe iz autobusa da stigne do škole, ali to nije svakog dana. Pored toga informacije koje su se pojavile u medijima da smo mi posle prve priče postrojavali učenike i da je učitelj udarao đake knjigama takođe nisu tačne“ navodi Jović i dodaje „Imali smo sastanak sa roditeljima i rešili smo nesuglasice do kojih je došlo. U mom prisustvu i prisustvu roditelja dete je reklo da nije bilo nikakvog maltretiranja niti sa moje strane niti od strane učitelja Durmiševića“ podvlači Jović.\nInformacija da je roditeljima zabranjen ulazak u školu je takođe pogrešno protumačena navodi Jović. On dodaje da ulazak u školu nije dozvoljen jedino za vreme održavanja nastave, i da roditelji mogu slobodno posle završetka časova da dođu u školu i da se raspitaju za uspeh svog deteta.\nJović dodaje da je informacija da je protiv učitelja podneta krivična prijava takođe dezinformacija. Nastali problem je rešen na taj način što je u dogovoru sa prevoznikom koji saobraća na toj relaciji dogovoreno da se pusti polazak u 8 sati iz Lebana do Slišana, tako da će učitelj sada stizati pola sata pre početka nastave u školi, tvrdi direktor Jović.\nU petak i subotu smotra scenskog učiteljskog stvaralaštva u Leskovcu\nBojnik Jug Srbije Leskovac Vesti Vlasotince\nNa Međunarodnom sajmu turizma se predstavile TO iz Leskovca, Bojnika i Vlasotinca